**TECHNINĖ SPECIFIKACIJA**

1. **SĄVOKOS IR SUTRUMPINIMAI**

**Užsakovas** – AB „Energijos skirstymo operatorius".

**Rangovas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį**.**

**Sutartis** – Sutartis, sudaroma tarp Rangovo ir Užsakovo dėl Pirkimo objekto.

**Darbai** – radijo ryšio bokšto remonto darbai pagal Rangovo parengtą techninį darbo projektą.

**Paslaugos –** techninio darbo projekto parengimas ir suderinimas su Užsakovu, projekto vykdymo priežiūra.

**Projektas** – techninis darbo projektas.

1. **PIRKIMO OBJEKTAS**

2.1. Radijo ryšio bokšto, esančio Siesikų mstl., Ukmergės raj., konstrukcijų remonto darbų techninio darbo projekto parengimas, remonto darbai, projekto vykdymo priežiūra.

1. **PIRKIMO OBJEKTO APIMTYS**

3.1. Reikalinga atlikti radijo 1 (vieno) ryšio bokšto, esančio Siesikų mstl., Ukmergės raj.:

3.1.1. Remonto techninį darbo projektą;

3.1.2. radijo ryšio bokšto remonto darbus;

3.1.3. techninio darbo projekto vykdymo priežiūrą.

3.2. Pirkimo objektą sudaro 2 etapai:

3.2.1. I etapas – remonto darbų techninio darbo projekto parengimas;

3.2.2. II etapas – radijo ryšio bokšto remonto darbai bei techninio darbo projekto vykdymo priežiūra.

1. **SUTARTINIŲ ĮSIPAREIGOJIMŲ VYKDYMO VIETA**
   1. Siesikų mstl., Ukmergės raj.,
2. **PIRKIMO OBJEKTO APRAŠYMAS**

5.1. 2017 m. spalio 11 d. gauta UAB „Danis Sauga“ „Radijo ryšio bokštų galimų apkrovų skaičiavimo“ ataskaita (toliau – Ataskaita) (Priedas Nr. 2). Ataskaitoje nurodyta, kad būtina atlikti radijo ryšio bokšto Remonto darbus. Rangovas, atsižvelgdamas į esamą situaciją ir į Ataskaitoje pateiktą informaciją turi parengti ir su Užsakovu suderinti Projektą, pagal kurį turės būti vykdomi Remonto darbai. Esant poreikiui Rangovui bus sudarytos galimybės apžiūrėti objektą.

1. **REIKALAVIMAI PIRKIMO OBJEKTUI**
   1. I-ame (pirmame) etape Rangovas turės:
      1. Parengti Projektą, pagal kurį bus vykdomi Darbai;
      2. Projektas turi būti parengtas pagal projektavimo užduotį. Projektavimo užduotis pateikiama Techninės specifikacijos Priede Nr. 1;
      3. Projektavimo metu nustatyti reikalingų atlikti Darbų poreikį;
      4. vadovautis statybos techniniais reglamentais ir kitais teisės aktais reglamentuojančiais projektavimo darbus, projekto sudėtį, grafinį išpildymą ir kt;
      5. Paruoštą Projektą Rangovas turės suderinti su Užsakovu ir gauti jo patvirtinimą;
      6. Atlikęs I etapo darbus Rangovas turės pateikti Užsakovui parengtą ir su Užsakovu suderintą Techninį darbo projektą.
   2. II-ame (antrame) etape Rangovas turės:
      1. atlikti Darbus pagal parengtą ir su Užsakovu suderintą Projektą;
      2. Į Darbų kainą turės būti įskaičiuotos visos reikalingos tiesioginės ir netiesioginės pridėtinės išlaidos Darbams atlikti;
      3. Rangovas turės vykdyti Projekto vykdymo priežiūrą;
      4. Rangovas vykdydamas Projekto priežiūrą turės vadovautis statybos techniniame reglamente STR1.04.04:2017 „Statinio projektavimas, projekto ekspertizė“, Statybos įstatymo 36 straipsnyje nurodytais reikalavimais;
      5. Rangovas atlikęs II etapo darbus turės pateikti išpildomąją dokumentaciją (techninis darbo projektas su žymomis ,,taip pastatyta”, statybos darbų žurnalas, naudotų medžiagų atitikties dokumentai).
2. **SUTARTINIŲ ĮSIPAREIGOJIMŲ VYKDYMO TVARKA IR TERMINAI** 
   1. Visi atliekami Darbai, teikiamos Paslaugos turi būti kokybiškos, atliekami vadovaujantis nustatytais terminais, remiantis šioje Techninėje specifikacijoje bei Sutartyje nustatytais reikalavimais.
   2. Darbai atliekami, Paslaugos teikiamos etapais (viso 2 (dviem) etapai). Toliau pateikiami nustatyti terminai kiekvieno etapo rezultatų pateikimui.
   3. I etapas:
      1. Rangovas per 20 (dvidešimt) darbo dienų nuo abiejų Šalių Darbų grafiko pasirašymo dienos turi parengti ir Užsakovui pateikti Projektą suderinimui. Projektas turi būti atsiųstas Sutartyje nurodytu Užsakovo kontaktinio asmens elektroniniu paštu;
      2. Užsakovas per 5 (penkias) darbo dienas priima sprendimą ir informuoja Rangovą dėl Projekto tinkamumo, Rangovo nurodytu elektroniniu paštu, t. y. Užsakovas apie savo sprendimą informuoja Rangovą elektroniniu paštu (jeigu Projektui pastabų nėra patvirtina Projekto tinkamumą, jeigu yra pastabų, jas perduoda elektroniniu paštu);
      3. Tuo atveju, jeigu Užsakovas pateiktam Projektui turi pastabų, Rangovas galutinį Projektą (kuris turi būti pakoreguotas pagal pateiktas Užsakovo pastabas) pateikia per 5 (penkias) darbo dienas nuo pastabų gavimo dienos;
      4. Bendras Projekto parengimo ir suderinimo su Užsakovu terminas negali būti ilgesnis nei 30 (trisdešimt) darbo dienų nuo Darbų grafiko Abiejų Šalių pasirašymo dienos.
      5. Etapo atlikimas fiksuojamas Užsakovo patvirtinimu, siunčiamu elektroniniu paštu. Fiksavimo tikslas – užfiksuoti Etapo atlikimo laiką, t.y. fiksavimas yra Sutarties vykdymo kontrolės mechanizmas. Tačiau bet kokiu atveju Etapo fiksavimas nėra laikomas Projekto ir (ar) Darbų perdavimu – priėmimu.
      6. Po Projekto suderinimo, t. y. po Užsakovo patvirtinimo apie Projekto tinkamumą elektroniniu paštu, Rangovas pradeda vykdyti Darbus. Darbai vykdomi pagal suderintą Projektą.
   4. II etapas:
      1. Rangovas per 40 (keturiasdešimt) darbo dienų nuo Projekto suderinimo su Užsakovu dienos turi atlikti remonto Darbai.
      2. Rangovas II etapo metu vykdo Projekto vykdymo priežiūrą.
      3. Etapo atlikimas fiksuojamas Užsakovo patvirtinimu, siunčiamu elektroniniu paštu. Fiksavimo tikslas – užfiksuoti Etapo atlikimo laiką, t.y. fiksavimas yra Sutarties vykdymo kontrolės mechanizmas. Tačiau bet kokiu atveju Etapo fiksavimas nėra laikomas Projekto ir (ar) Darbų perdavimu – priėmimu.
   5. Galutinis Pirkimo objekto perdavimas – priėmimas vykdomas ne vėliau kaip per 5 (penkias) darbo dienas nuo Techninės specifikacijos 7.4.3 punkte nurodyto II etapo atlikimo fiksavimo dienos. Galutiniu Pirkimo objekto perdavimu priėmimu laikomas bendras Sutarties įvykdymo rezultato perdavimas Užsakovui. Darbai laikomi baigtais pasirašius po visų Sutartyje numatytų Darbų tinkamo įvykdymo, Šalims pasirašius Aktą, jame pažymint: „Galutinis Darbų perdavimo – priėmimo aktas pagal Sutartį Nr.\_\_\_\_\_“ .
   6. Rangovui vėluojant vykdyti savo Sutartinius įsipareigojimus Techninės specifikacijos 7.2. - 7.5. punktuose nustatytais terminais ir sąlygomis, Rangovas, Užsakovui pareikalavus, moka Užsakovui 50,00 EUR (penkiasdešimt eurų ir 00 ct) dydžio baudą už kiekvieną uždelstą darbo dieną.
   7. Esant poreikiui, Rangovas privalo gauti visus reikiamus valstybės institucijų leidimus ir suderinimus dėl Darbų vykdymo, organizavimo ir užbaigimo.
3. **KOKYBĖ IR TRŪKUMŲ ŠALINIMAS**
   1. Visą Sutarties galiojimo laikotarpį Rangovas užtikrina, kad rengiant Projektą, atliekant Darbus ir teikiant projekto vykdymo priežiūrą bus laikomasi Lietuvos Respublikos statybos įstatymo, Statybos reglamentų, Pirkimo sąlygų, Techninės specifikacijos bei naudojamų medžiagų gamyklų reikalavimų bei kitų teisės aktų, reglamentuojančių vykdomų Darbų atlikimą bei darbų kokybę, reikalavimų.
   2. Terminas per kurį turi būti ištaisomi nustatyti Projekto trūkumai – 5 (penkios) darbo dienos nuo Užsakovo kreipimosi į Rangovą dėl trūkumų pašalinimo dienos.
   3. Dėl Rangovo kaltės atsiradę Darbų trūkumai, turės būti pašalinti nedelsiant, bet ne vėliau kaip per 10 (dešimt) darbo dienų nuo Užsakovo rašytinio nurodymo pašalinti trūkumus. Trūkumai užfiksuojami Užsakovo rašytiniais nurodymais.
   4. Netinkama Darbų kokybė gali būti bet kokių mokėjimų nutraukimo ir/ar sustabdymo priežastimi.
   5. Rangovas atliktiems Darbams suteikia žemiau nurodytų terminų garantijas, kurios negali būti trumpesnės už nurodytas Lietuvos Respublikos statybos įstatyme ir kituose galiojančiuose teisės aktuose, ir kurių terminas pradedamas skaičiuoti nuo Darbų perdavimo – priėmimo akto pasirašymo dienos. Tuo atveju, jei įstatymai nustato ilgesnius garantinius terminus, taikomi įstatymo nustatyti garantiniai terminai. Rangovas suteikia šias garantijas:
   6. garantija atliktiems Darbams – ne mažiau kaip 5 (penkeri) metai;
   7. garantija paslėptiems Darbams – 10 (dešimt) metų, o jeigu nustatoma šiuose Darbuose tyčia paslėpti defektai – 20 (dvidešimt) metų;
   8. Rangovo pateikiamai įrangai ir medžiagoms – ne mažiau, kaip 2 (dveji) metai.
4. **PRIEDAI**

9.1 Priedas Nr. 1 Projektavimo užduotis;

9.2 Priedas Nr. 2 Radijo ryšio bokštų galimų apkrovų skaičiavimas.