**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**RANGOS DARBŲ SUTARTIS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**BENDROJI DALIS**

1. **SUTARTIES SĄVOKOS**

**Asmenys**

* 1. **Įgaliojusi organizacija** – juridinis asmuo, kuris vadovaujantis Lietuvos Respublikos viešųjų pirkimų įstatymo (toliau – VPĮ) 83 straipsnio arba atitinkamai Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau – PĮ) 91 straipsnio nuostatomis arba kitais pagrindais įgaliojo Perkančiąją organizaciją procedūroms bei kitoms su Pirkimu susijusioms procedūroms iki Sutarties sudarymo atlikti.
  2. **Perkančioji organizacija** – Užsakovo tinkamai įgaliotas juridinis asmuo Užsakovo vardu ir interesais organizuojantis ir vykdantis viešojo pirkimo procedūras.
  3. **Rangovas** – asmuo ar asmenų grupė, nurodyti šios Sutarties SD, atliekantis (-ys) Sutartyje nurodytus Darbus Užsakovui.
  4. **Subrangovas** – ūkio subjektas, juridinis arba fizinis asmuo, kuris pagal galiojantį tarpusavio sandorį su Rangovu, Rangovo pasitelkiamas Sutarties vykdymui.
  5. **Šalis** – Rangovas arba Užsakovas, kiekvienas atskirai. **Šalys** – Rangovas ir Užsakovas kartu.
  6. **Trečioji šalis** – bet kuris kitas fizinis arba juridinis asmuo, kuris nėra šios Sutarties Šalis.
  7. **Užsakovas** – Sutarties SD nurodytas juridinis asmuo (Įgaliojusi organizacija), perkantis Darbus iš Rangovo.
  8. **Ūkio subjektas** – juridinis arba fizinis asmuo,kurio pajėgumais remiasi Rangovas, kad atitiktų Pirkimo sąlygose nustatytus kvalifikacijos reikalavimus (VPĮ 49 straipsnis / PĮ 62 straipsnis). Tuo atveju, jei Rangovas tik remiasi kito ūkio subjekto ištekliais, toliau Sutartyje tokie ūkio subjektai vadinami **Trečiaisiais asmenimis.**
  9. **Ignitis grupės įmonės** – AB „Ignitis grupė“, jos tiesiogiai valdomi juridiniai asmenys ir kiti juridiniai asmenys, kurių dalininkė yra AB „Ignitis grupė“.

**Bendrosios sąvokos**

* 1. **Bendra Sutarties kaina** – Sutarties SD nurodyta bendra Sutarties kaina (įskaitant PVM), mokėtina už Sutartyje numatytų rangos darbų atlikimą, kuri negali būti viršyta Sutarties galiojimo laikotarpiu (išskyrus atvejus, kai numatomas Darbų kainos perskaičiavimas).
  2. **Darbai** – Techninėje specifikacijoje nurodyti Darbai, kuriuos Rangovas įsipareigoja atlikti savo rizika bei perduoti atliktų Darbų rezultatą Užsakovui šioje Sutartyje nustatytomis sąlygomis ir tvarka.
  3. **Įkainiai –** Rangovo pasiūlyme nurodyti (jei nurodyti) ir Sutartyje užfiksuoti įkainiai, pagal kuriuos Užsakovas moka Rangovui už atliekamus Darbus, įskaitant visas išlaidas ir mokesčius.
  4. **Trūkumai** – Darbų perdavimo priėmimo metu ar (ir) Darbų garantinio termino galiojimo metu Užsakovo ar (ir) trečiųjų šalių nustatyti Darbų (ar jų dalies) kokybės neatitikimai Pirkimo sąlygų ar (ir) teisės aktų reikalavimams ar kiti trūkumai, dėl kurių Darbų rezultatas negali būti naudojamas pagal Pirkimo sąlygose nurodytą paskirtį arba dėl kurių pablogėja jo naudojimo pagal paskirtį galimybės (sąlygos), o jeigu paskirtis Pirkimo sąlygose nenurodyta, – pagal normalią tokių Darbų rezultato naudojimo paskirtį, ir dėl kurių Darbų rezultato naudingumas sumažėja taip, kad Užsakovas, apie tuos trūkumus žinodamas, arba apskritai nebūtų priėmęs tokios kokybės Darbų arba nebūtų už Darbus mokėjęs tokio dydžio kainą.
  5. **Etapas** – Užsakyme ar (ir) Sutarties SD / Techninėje specifikacijoje nurodyta Darbų dalis, kurią užbaigus, gali būti pasirašomas tos Darbų dalies Aktas ir atliekamas Etapo apmokėjimas.
  6. **Paslaugos** – bet kokios Sutarties SD ar Techninėje specifikacijoje nurodytos ir su Darbais susijusios paslaugos.
  7. **Pirkimas** – pagal Užsakovo techninę užduotį Perkančiosios organizacijos vykdomas viešasis pirkimas, kurio pagrindu sudaroma Sutartis.
  8. **Prekės** – Rangovo Pasiūlyme detalizuotos įvairios medžiagos, įrenginiai ir kitos prekės, kurias Rangovas naudoja Darbams atlikti.
  9. **Susiję darbai** – su Darbų tinkamu įvykdymu susiję darbai ir paslaugos, kurie numatyti Sutarties SD / Techninėje specifikacijoje arba kurie ir nenumatyti Sutarties SD / Techninėje specifikacijoje, tačiau kurie būtini tinkamam Darbų įvykdymui ir kurių būtinumą Rangovas privalėjo numatyti kaip savo srities profesionalas. Susiję darbai yra transportavimo, pristatymo, Prekių tiekimo, Darbų ar (ir) Darbų projekto derinimo su valstybės ir kitomis institucijomis, jei tai privaloma pagal Darbų pobūdį, leidimų, kitų sutikimų iš trečiųjų šalių gavimas, jei tai privaloma pagal Darbų pobūdį, atliekų utilizavimo paslaugos, teritorijos sutvarkymo, Prekių įdiegimo, paleidimo, montavimo, testavimo, kalibravimo, programavimo ir kiti darbai ir paslaugos, be kurių Užsakovas negalėtų naudotis Darbų rezultatu ar tai pareikalautų iš Užsakovo papildomų kaštų.

**Dokumentai**

* 1. **Aktas** – įvykdžius Sutartyje numatytus Darbus ar (ir) Darbų Etapą (jei tai numatyta Sutarties SD / Techninėje specifikacijoje), Rangovo ir Užsakovo tarpusavyje pasirašomas Darbų perdavimo – priėmimo aktas, kuriuo nustatoma, kad Darbai ar Etapas, yra atlikti tinkamai, kokybiškai ir laiku (išskyrus atvejus, kai tokiame dokumente konkrečiai pažymimi neatitikimai ir trūkumai bei tokių neatitikimų ir trūkumų šalinimo terminai bei sąlygos arba kai Darbai atliekami su paslėptais trūkumais), Rangovo perduodami ir Užsakovo priimami.
  2. **Darbo projektas** ­– vadovaujantis STR 1.04.04:2017 „Statinio projektavimas, projekto ekspertizė“ (aktuali redakcija) rengiamas statinio darbo projektas, kuriame detalizuojami techninio projekto sprendiniai ir pagal kurį atliekami statybos darbai. Darbo projektas gali būti rengiamas kaip vientisas dokumentas vienu metu arba atskirais sprendinių dokumentais (iš anksto parengus sprendinius, būtinus statinio statybai pradėti, o kitus – statybos metu).
  3. **Įstatymas –** atitinkamai Lietuvos Respublikos viešųjų pirkimų įstatymas (aktuali redakcija), kuris taikomas klasikiniam sektoriui, arba Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas (aktuali redakcija), kuris taikomas komunaliniam sektoriui.
  4. **Kvietimas sudaryti Sutartį** –Rangovui pateiktas pranešimas, kuriuo Rangovas kviečiamas pasirašyti Sutartį ir informuojamas apie terminą skirtą Sutarties sudarymui.
  5. **Pasiūlymas** – Perkančiajai organizacijai vykdant Pirkimo procedūras, Rangovo pateiktų dokumentų visuma Darbams pagal šią Sutartį atlikti.
  6. **Pirkimo sąlygos** – Perkančiosios organizacijos vykdytų Pirkimo procedūrų metu pateiktų dokumentų visuma, kuriais vadovaujantis Rangovas pateikė Pasiūlymą.
  7. **Pranešimas** – Šalių viena kitai siunčiami pranešimai, paklausimai, pretenzijos ir kt. Jei Pranešimas išsiųstas Sutarties SD ar jos prieduose nurodytu Šalies elektroniniu paštu ar kitu Sutartyje nurodytu būdu, jis laikomas gautu kitą dieną po jo išsiuntimo, nebent Sutartyje numatyta kitaip. Jei Pranešimas siunčiamas registruotu paštu, jis laikomas gautu po 5 (penkių) Darbo dienų nuo išsiuntimo, jei įteikiamas tiesiogiai – jo įteikimo momentu.
  8. **Prekių (Paslaugų) Aktas** – jei Sutarties SD / Techninėje specifikacijoje numatyta, Šalys pasirašo Prekių (Paslaugų) Aktą. Jei Sutarties SD nenumatyta kitaip, Prekių (Paslaugų) Aktas pasirašomas po visų su Prekių tiekimu (Paslaugų teikimu) susijusių darbų tinkamo atlikimo. Prekių (Paslaugų) Aktas gali būti Akto dalis, jei jame nurodoma, kad Aktu yra perduodamos ir Prekės (Paslaugos), jas detalizuojant.
  9. **Projektas** – vientisas dokumentas ar dokumentų rinkinys (apimantis ir / ar galintis apimti (priklausomai nuo Pirkimo objekto) techninį projektą, darbo projektą ir / ar kitus privalomus pagal galiojančius teisės aktų reikalavimus dokumentus), nustatantis projektuojamo statinio ar kitų įrenginių statybos ir (ar) rekonstravimo esminius, funkcinius (paskirties), architektūros (estetinius), technologijos, techninius, ekonominius, kokybės reikalavimus, bei kitus jo rodiklius ir charakteristikas, o taip pat atitinkantis statybos techninio reglamento STR 1.04.04:2017 „Statinio projektavimas, projekto ekspertizė“ (aktuali redakcija) ir kitų galiojančių teisės aktų reikalavimus.
  10. **Raštu** – reiškia bet kokio pranešimo, paklausimo, pretenzijos ar kt. išsiuntimas kitai Šaliai elektroniniu paštu, registruotu paštu ar kitu Sutartyje numatytu būdu Sutartyje nurodytais kontaktais arba įteikiant adresatui tiesiogiai.
  11. **Sąskaita** – pagal Aktus Rangovo išrašoma ir Užsakovui pateikiama PVM sąskaita faktūra ar mokėjimo dokumentas (jeigu Rangovas nėra PVM mokėtojas), už Rangovo tinkamai, kokybiškai ir laiku atliktus ir Rangovo perduotus bei Užsakovo priimtus Darbus ir / ar Paslaugas, ar bet kurias jų dalis, jei tokios dalys nustatomos Užsakyme.
  12. **Sąskaitos gavimo diena** – Sąskaitos pateikimo Užsakovui VPĮ 22 straipsnio 3 dalyje / PĮ 34 straipsnio 3 dalyje nustatyta tvarka diena.
  13. **Sutartis** – ši Sutartis, susidedanti iš Sutarties BD 2.1. punkte išvardintų dokumentų.
  14. **Sutarties BD** – šis dokumentas kuris yra sudėtinė ir neatskiriama Sutarties dalis, nustatanti standartines Sutarties nuostatas bei standartines Rangovo ir Užsakovo teises, pareigas bei atsakomybę.
  15. **Sutarties SD** – Sutarties specialioji dalis, kurioje aptariamas Sutarties objektas, kaina, įkainių peržiūros procedūra, galiojimo terminas bei kitos Šalių sutartos sąlygos.
  16. **Techninė specifikacija** – dokumentas, kuriame nustatyti Pirkimo objekto techniniai, kokybės ir kiti reikalavimai.
  17. **Teisės aktai** – reiškia Lietuvos Respublikos teisės aktus ir tarptautines sutartis ir, Europos Sąjungos teisės aktus ar bet kokios trečiosios šalies viešosios valdžios individualaus ar norminio pobūdžio potvarkius, kurie, nepriklausomai nuo jų teisinės galios ir (arba) jurisdikcijos, saisto bet kurią Šalį ir (arba) turi įtakos šios Sutarties vykdymui bei Užsakovo vidaus teisės aktus, su kuriais Rangovas buvo supažindintas.
  18. **Užsakymas** –Užsakovo Rangovui raštu teikiamas užsakymas dėl Darbų atlikimo / Prekių tiekimo / Paslaugų teikimo. Užsakymai siunčiami Sutarties SD ar jos prieduose nurodytais Šalių kontaktais arba sutarta informacinių technologijų sistema ir laikomi Rangovo gautais jų išsiuntimo dieną arba po 5 (penkių) Dienų nuo išsiuntimo, jei siunčiami Šalies registruotu paštu arba įteikimo momentu, jei įteikiami tiesiogiai.

**Datos ir terminai**

* 1. **Diena** – jei šios Sutarties dokumentai nenustato kitaip, ši sąvoka reiškia kalendorinę dieną.
  2. **Darbo diena** – jei šios Sutarties dokumentai nenustato kitaip, ši sąvoka reiškia darbo dieną Lietuvos Respublikoje.
  3. **Metai** –jei šios Sutarties dokumentai nenustato kitaip, ši sąvoka reiškia 365 dienų laikotarpį.
  4. **Sutarties įsigaliojimo diena** – Sutarties abipusio pasirašymo diena arba kita Sutarties SD nurodyta Sutarties įsigaliojimo data.

1. **SUTARTIES STRUKTŪRA IR AIŠKINIMAS**
   1. Ši Sutartis yra vientisas ir nedalomas dokumentas, kurį sudaro toliau išvardinti dokumentai. Sutarties aiškinimo ir taikymo tikslais nustatoma tokia Sutarties dokumentų pirmenybės tvarka:
      1. Techninė specifikacija su priedais;
      2. Sutarties SD su priedais;
      3. Sutarties BD;
      4. Bendrosios ir Specialiosios pirkimo sąlygos su priedais;
      5. Kvietimas sudaryti Sutartį;
      6. Užsakovo arba Perkančiosios organizacijos sudaryti Pirkimo sąlygų paaiškinimai ir patikslinimai, jei tokie buvo pateikti;
      7. Užsakovo arba Perkančiosios organizacijos sudarytos kvietimo pateikti paraiškas su kvalifikaciją patvirtinančiais dokumentais sąlygos, jei ši Sutartis sudaryta Užsakovui ar Perkančiajai organizacijai įvykdžius Pirkimo, kurio vertė ne mažesnė negu nustatyta tarptautinio pirkimo vertės riba, procedūras;
      8. Kitos Pirkimo sąlygos;
      9. Rangovo galutinis Pasiūlymas;
      10. Šalių dialogo / derybų protokolai, sudaryti vykdant Pirkimo procedūras ir Rangovo patikslintas pasiūlymas, jei tokie dokumentai buvo sudaryti;
      11. Rangovo pirminis Pasiūlymas;
   2. Jei Sutarties dokumentuose yra neaiškumų, neatitikimų ar prieštaravimų, taisyklės, nustatytos aukštesnės galios Sutarties dokumente, visuomet yra laikomos pakeičiančiomis žemesnės galios Sutarties dokumente nustatytas analogiškas taisykles nuo Sutarties įsigaliojimo dienos. Tuo atveju, jei Sutarties dalimi laikomi Rangovo pateikti dokumentai, įskaitant licencijas, jų naudojimo taisyklės ar pan., tai visos Rangovo pateiktų dokumentų nuostatos, prieštaraujančios Įstatymui ir (ar) Pirkimo sąlygoms, laikomos negaliojančiomis.
   3. Sutarčiai taikoma ir ji aiškinama pagal Lietuvos Respublikos teisę. Visoms teisėms ir įsipareigojimams pagal Sutartį yra taikomi Lietuvos Respublikos teisės aktai.
   4. Jei Sutarties dokumentai nenustato kitaip, Sutarties tekstas turi būti suprantamas taikant šias pagrindines aiškinimo taisykles:
      1. žodžiai, žymintys konkrečią asmens lytį, reiškia bet kurią lytį;
      2. žodžiai, žymintys vienaskaitą reiškia ir daugiskaitą, žodžiai, žymintys daugiskaitą reiškia ir vienaskaitą;
      3. žodžiai „susitarti“, „susitarė“, „susitarimas“ visuomet reiškia, kad atitinkamas susitarimas Šalių turi būti įformintas raštu;
   5. Visos šioje Sutartyje vartojamos sąvokos ir terminai turi bendrinę reikšmę arba artimiausią Sutarties pobūdžiui specialiąją reikšmę, jei Sutartyje nėra nustatyta ir paaiškinta kitokia jų reikšmė.
   6. Tiek Sutarties BD, tiek Sutarties SD yra sudarytos, remiantis Įstatymo ir kitų teisės aktų nuostatomis. Esant situacijai, kuomet Sutarties BD ir (ar) Sutarties SD neatitinka Įstatyme išdėstytų reikalavimų, taikomos Įstatymo normos.
2. **SUTARTIES OBJEKTAS**
   1. Sutarties objektas yra Darbai, nurodyti Sutartyje. Jei tai numatyta Sutartyje, tai Sutarties pagrindu gali būti tiekiamos Prekės ir (ar) teikiamos Paslaugos, kurios yra įskaičiuotos į Darbų kainą/įkainį arba perkamos pagal atskirai Pasiūlyme nurodytus įkainius. Šioms Prekėms ir (ar) Paslaugoms *mutatis mutandis* taikomos Sutarties nuostatos ir teisės aktų reikalavimai pagal Prekių/Paslaugų pobūdį bei Techninės specifikacijos reikalavimus.
   2. Pagal Sutartį Darbai vykdomi, Prekės tiekiamos ir Paslaugos teikiamos (jei numatyta) išskirtinai Užsakovo ir kitų Ignitis grupės įmonių naudai ir interesais.
3. **DARBŲ APIMTIS IR KAINA**
   1. Darbų kiekis (apimtis) nuodytas Sutarties SD.
   2. Įkainiai (jei taikoma) ir bendra Sutarties kaina nurodyta Sutarties SD. Už Darbus, kuriuos Rangovas atlieka be Užsakovo rašytinio sutikimo, nukrypdamas nuo Sutarties ar (ir) Užsakymo, Užsakovas Rangovui neapmoka.
   3. Atskiri įkainiai ir bendra Sutarties kaina negali būti keičiami, išskyrus jei toks keitimas aiškiai nustatytas su peržiūros procedūra Sutarties SD, jei įkainiai mažinami rašytiniu Šalių susitarimu ir jei vadovaujantis Įstatymu atliekamas Sutarties keitimas.
   4. Jei tam tikroms Prekėms / Paslaugoms / Darbams Pirkimo sąlygose nenustatytas atskiras įkainis, tada viskas, kas susiję su Sutartyje nurodytų Darbų atlikimu, siekiant pasiekti galutinį Sutartyje nurodytą Darbų atlikimo rezultatą, turi būti įskaičiuota į Pasiūlymo kainą ir nebus papildomai apmokama (jei Sutarties SD ar Techninėje specifikacijoje nenustatyta kitaip). Rangovas į Pasiūlymo kainą bei atskirus Pasiūlyme nurodytus įkainius yra įskaičiavęs visas Rangovo išlaidas, visus mokesčius (ir PVM) įskaitant, bet neapsiribojant:
      1. visas išlaidas, susijusias su Sutarties vykdymu, įskaitant bet kokias galimas išlaidas susijusias su Darbų vykdymu visą Sutarties galiojimo laikotarpį, mokesčius ir apmokestinimus, mokėtinus pagal galiojančius Lietuvos Respublikos teisės aktus;
      2. apsirūpinimo įrankiais, priemonėmis, draudimais, žmogiškaisiais ištekliais, reikalingais Darbams vykdyti, išlaidas;
      3. susijusių darbų išlaidas, taip pat išlaidas, susijusias su Užsakovo konsultavimu (Sutarties vykdymo apimtyje) visą Sutarties galiojimo laikotarpį;
      4. Darbų rezultato ar (ir) Prekių / Paslaugų (jei tokios buvo teikiamos) garantinės priežiūros išlaidas, numatomas Sutartyje nurodytam laikotarpiui, įskaitant visas patirtas Rangovo išlaidas dėl garantinės priežiūros metu naudojamų medžiagų, transporto, personalo ir kt.; Garantinis terminas ir su jo galiojimu susijusios Rangovo prievolės galioja ir po Sutarties pabaigos;
      5. visas su dokumentų, numatytų Techninėje specifikacijoje, rengimu, derinimu ir pateikimu susijusias išlaidas;
      6. įsisteigimo Lietuvos Respublikoje išlaidas (jei tai reikalinga Sutarčiai įvykdyti), arba su laisvo prekių ir paslaugų judėjimo teisės įgyvendinimu susijusias išlaidas (teisės pripažinimo dokumentų, patvirtinimų gavimo iš kompetentingų Lietuvos Respublikos institucijų ir (arba) profesinių bendrijų išlaidas ir kita);
      7. šios Sutarties sudarymo ir vykdymo išlaidas, įskaitant išlaidas, susijusias su sankcijų pritaikymu už netinkamą sutartinių įsipareigojimų vykdymą;
      8. visas kitas tiesiogines ir netiesiogines išlaidas, susijusias su Sutarties vykdymu, bei bet kokių darbų ar (ir) Paslaugų / Prekių, reikalingų Darbams atlikti, kuriuos Rangovas, būdamas srities specialistu, turėjo ir galėjo numatyti, jei būtų buvęs pakankamai rūpestingas ir tinkamai atsižvelgęs į aplinkybę, kad Užsakovas siekia, jog Rangovas atliktų Sutartyje numatytus Darbus, kartu atlikdamas visus Susijusius darbus, reikalingus ar (ir) numatytus Pirkimo sąlygose, siekiant naudoti Darbų rezultatą pagal jo tiesioginę paskirtį be papildomų išlaidų iš Užsakovo pusės (jei Sutarties SD nenustatyta kitaip);
      9. kitas su Sutarties vykdymu susijusias išlaidas.
   5. Visi mokėjimai ir atsiskaitymai pagal Sutartį vykdomi Lietuvos Respublikos nacionaline valiuta – eurais.
4. **MOKĖJIMAI, PINIGINĖS PRIEVOLĖS IR SULAIKYMAI**
   1. Užsakovas sumoka Rangovui už faktiškai atliktus Darbus Sutarties SD nustatyta tvarka.
   2. Rangovas, išrašydamas Sąskaitą ir Aktą, nurodo Sutarties datą ir numerį bei aiškiai detalizuoja, kokie konkretūs Darbai buvo atlikti. Rangovas pateikiamoje Sąskaitoje papildomai turi nurodyti Sutarties SD nurodyto Užsakovo už Sutarties vykdymą atsakingo asmens vardą, pavardę ir kontaktinį telefono numerį.
   3. Sąskaitos teikiamos, priimamos ir apdorojamos VPĮ 22 straipsnio 3 dalyje / PĮ 34 straipsnio 3 dalyje nustatyta tvarka. Sąskaitos, pateiktos pažeidžiant Įstatymo nuostatas, laikomos negautomis ir Rangovas neturi teisės taikyti Užsakovui netesybų ar reikalauti nuostolių atlyginimo.
   4. Jei Rangovui pagal šią Sutartį yra priskaičiuotos netesybos, Užsakovo už Darbus mokėtina suma mažinama priskaičiuotų netesybų suma. Taip pat Užsakovas turi teisę priskaičiuotas netesybas išskaičiuoti iš bet kokių Rangovui atliekamų mokėjimų teisės aktų nustatyta tvarka, pranešant Rangovui raštu apie tokių netesybų įskaitymą.
   5. Šalys susitaria taikyti tokią Užsakovo mokėjimų, atliekamų pagal šią Sutartį, įskaitymo tvarką:
      1. pirmąja eile yra įskaitomi Rangovo reikalavimai, susiję su mokėjimo prievolių už pagal šią Sutartį atliktus Darbus įvykdymu;
      2. antrąja eile yra įskaitomi Rangovo reikalavimai, susiję su netesybų arba nuostolių pagal šią Sutartį atlyginimu;
      3. trečiąja eile yra įskaitomos kitos Užsakovo Rangovui mokėtinos sumos (jei tokių yra).
   6. Jei mokėjimai pagal šią Sutartį yra tarptautiniai, taikoma SHA atsiskaitymų schema (mokančioji Šalis sumoka banko mokesčius už tarptautinį mokėjimo nurodymą, o užsienio bankų mokesčius sumoka mokėjimą priimanti Šalis).
   7. Užsakovas turi teisę sulaikyti apmokėjimą Rangovui, jei Rangovas laiku nevykdo įsipareigojimų pagal šią Sutartį ar pažeidžia bent vieną Sutartyje nustatytą Rangovo įsipareigojimą. Mokėjimai sustabdomi laikotarpiui iki Rangovas panaikins visus Sutarties vykdymo pažeidimus/trūkumus.
   8. Rangovas prisiima visą riziką dėl to, kad ne nuo Užsakovo priklausančių aplinkybių padidės su Sutarties vykdymu susijusios išlaidos ir Rangovui Sutarties vykdymas taps sudėtingesnis (Rangovui padidės įsipareigojimų vykdymo kaina). Įsipareigojimų vykdymo kainos padidėjimas nesuteikia Rangovui teisės reikalauti padidinti įkainius arba Bendrą Sutarties kainą ar sustabdyti Sutarties vykdymą, ar atsisakyti Sutarties šiuo pagrindu. Tai būtų laikoma esminiu Sutarties pažeidimu iš Rangovo pusės.
5. **KAINOS PERSKAIČIAVIMAS DĖL PVM**
   1. PVM bus apskaičiuojamas ir sumokamas prievolės apskaičiuoti PVM atsiradimo metu galiojančių teisės aktų nustatyta tvarka. Pasikeitus Lietuvos Respublikoje galiojančiuose teisės aktuose numatytam PVM tarifui, Sutartyje numatyta Darbų kaina (neįskaitant PVM) nesikeičia, o Bendra Sutarties kaina yra perskaičiuojama atitinkamai pasikeitusio PVM tarifo dydžiui. PVM tarifo pasikeitimo rizika priskiriama Užsakovui.
6. **KVALIFIKACIJOS REIKALAVIMAI**
   1. Rangovas, įskaitant pasitelktus Ūkio subjektus, privalo užtikrinti atitikimą Pirkimo sąlygoms: pašalinimo pagrindų nebuvimą ir atitikimą kvalifikacijos reikalavimams; visą Sutarties galiojimo laikotarpį. Jei Pirkimo sąlygose keliami kvalifikacijos reikalavimai Rangovui ir (ar) jo pasitelktam (-iems) specialistui (-ams), tai Rangovas privalo užtikrinti, kad lygiavertė kvalifikacija Rangovo ir (ar) jo specialisto (-ų) būtų užtikrinama visą Sutarties galiojimo laikotarpį.
   2. Rangovas turi teisę pakeisti Pasiūlyme nurodytą specialistą, kuriam buvo keliami kvalifikacijos reikalavimai Pirkimo sąlygose tik esant visoms šioms sąlygoms: (i) Rangovas ne vėliau kaip prieš 10 (dešimt) Dienų iki pageidaujamos specialisto pakeitimo datos (prašymo teikimo terminas gali būti trumpesnis tik planuojamo keisti specialisto ligos ar mirties atveju) pateikia Užsakovui motyvuotą rašytinį prašymą pakeisti specialistą; (ii) prašyme Rangovas nurodo kitą specialistą, kurį siūlo vietoj keičiamo Pirkimo metu Pasiūlyme nurodyto specialisto; (iii) kartu su prašymu Rangovas pateikia visus dokumentus, pagrindžiančius naujo specialisto atitikimą Pirkimo sąlygose įvardintai personalo kvalifikacijai; (iv) Rangovas gauna raštišką Užsakovo sutikimą pakeisti specialistą Rangovo nurodytu nauju specialistu. Atsakymą Užsakovas įsipareigoja pateikti ne vėliau kaip per 10 (dešimt) Dienų nuo šiame punkte nurodytų dokumentų gavimo iš Rangovo dienos. Įvykdžius visas šiame punkte nurodytas sąlygas, pasirašomas susitarimas dėl specialisto keitimo. Lygiaverčiu dokumentu bus laikoma Rangovo prašymas ir Užsakovo rašytinis patvirtinimas, pasirašytas Užsakovo įgalioto atstovo.
   3. Jei Rangovas Sutarčiai vykdyti nori paskirti papildomą (naują) specialistą, jis privalo prieš tai Užsakovui įrodyti jo patikimumą ir gebėjimą vykdyti paskirtas funkcijas, pateikti specialisto kvalifikaciją pagrindžiančius dokumentus ir gauti raštišką Užsakovo sutikimą dėl pasirinkto specialisto pasitelkimo Sutarties vykdymui. Naujai paskirtas specialistas privalo atitikti visus Pirkimo sąlygų kvalifikacinius reikalavimus, kurie keliami atitinkamos kategorijos, kuriai pasitelkiamas papildomas (naujas) specialistas, keliamus reikalavimus.
   4. Rangovas, Užsakovui pareikalavus, per Užsakovo nustatytą terminą privalo pateikti Užsakovui pakankamus įrodymus, jog jis turi visus pagal teisės aktų reikalavimus būtinus Darbų atlikimui / Prekių tiekimui / Paslaugų teikimui Lietuvos Respublikoje leidimus, atestatus, licencijas ir (arba) kitus teisės aktų nustatytus reikalavimus atitinkančius dokumentus arba kitus dokumentus, Rangovo vidaus tvarkas, aprašus ir kitą dokumentaciją, kuri buvo nurodyta Pirkimo sąlygose kaip privaloma arba kurios patikrinimo poreikis kilo Sutarties vykdymo metu.
   5. Jei Rangovas pažeidžia bent vieną Sutarties BD 7 skyriaus nuostatą, jam draudžiama vykdyti Sutartį iki visiško trūkumų pašalinimo. Rangovas privalo per 5 (penkias) Darbo dienas nuo paaiškėjimo arba nuo Užsakovo raginimo Rangovui išsiuntimo dienos pašalinti visus kvalifikacijos ir (ar) pašalinimo pagrindų trūkumus. Nepašalinęs trūkumų, Rangovas Užsakovui moka netesybas nuo 6 (šeštos) raginimo išsiuntimo Rangovui Darbo dienos. Netesybos lygios Sutarties SD nustatytoms netesyboms už vėlavimą atlikti Darbus ir mokamos visą trūkumų šalinimo laikotarpį už kiekvieną vėlavimo Dieną arba Darbo dieną (jei terminas nustatytas Darbo dienomis) arba už valandą, jei terminas nustatytas valandomis. Jei netesybų dydis nustatytas procentais nuo neįvykdytų įsipareigojimų sumos, tai laikoma, kad procentas mokamas nuo likusios nesumokėtos Sutarties kainos. Jei Rangovas ilgiau nei 30 (trisdešimt) Dienų nuo pirmo raginimo Rangovui išsiuntimo dienos nepanaikina visų trūkumų dėl kvalifikacijos ar (ir) pašalinimo pagrindų, taikomi Sutarties BD 20.5. ir 20.6. punktai. Tuo atveju, jei dėl Rangovo, jo specialistų ar pasitelktų Ūkio subjektų neatitikimo Pirkimo sąlygoms Užsakovui yra pritaikytos sankcijos iš Trečiųjų šalių, tai tokias sankcijas visa apimtimi Užsakovui kompensuoja Rangovas per 10 (dešimt) Dienų nuo pareikalavimo.
7. **DARBŲ IR PREKIŲ / PASLAUGŲ KOKYBĖ**
   1. Darbams keliami reikalavimai apibrėžiami Sutartyje, Darbų, jų vykdymo, saugos, aplinkosaugos, kitus reikalavimus reglamentuojančiuose tarptautiniuose bei Lietuvos Respublikos teisės aktuose. Jei Sutartyje nenumatyti konkretūs kokybės, teikimo, aplinkosaugos, saugos reikalavimai, tai Darbų kokybė turi atitikti teisės aktų keliamus reikalavimus bei įprastai tokios rūšies Darbams keliamus kokybės, techninius, funkcinius standartus ir kitas sąlygas.
   2. Jei pagal Sutartį tiekiamos Prekės ir (ar) teikiamos Paslaugos, tai Prekių / Paslaugų kokybei ir tiekimui (teikimui) keliami reikalavimai apibrėžiami Sutartyje, Prekių ir Paslaugų kokybę, tiekimą (teikimą) ir palaikymą, atlikimą, aplinkosaugą ar (ir) saugos standartus nustatančiuose tarptautiniuose, Lietuvos Respublikos teisės aktuose ir standartuose. Jei Sutartyje nenumatyti konkretūs kokybės, tiekimo, Garantinio termino, aplinkosaugos, saugos reikalavimai, tai tiekiamų Prekių / teikiamų Paslaugų kokybė turi atitikti teisės aktų keliamus reikalavimus bei įprastai tokios rūšies Prekėms / Paslaugoms keliamus kokybės, techninius ir funkcinius standartus bei kitas sąlygas. Prekių / Paslaugų Garantinis terminas nustatomas Sutartyje ir (ar) teisės aktuose. Jei Sutartis ar teisės aktai nenustato konkretaus Garantinio termino galiojimo, tai Užsakovas turi teisę kreiptis dėl Prekių / Paslaugų trūkumų visą Sutarties galiojimo laikotarpį. Preziumuojama, kad Rangovas materialiai atsako už visus Prekių / Paslaugų trūkumus, paaiškėjusius Sutarties vykdymo metu, jeigu Rangovas neįrodo, kad trūkumai atsirado ne dėl Rangovo kaltės ar aplaidaus jo sutartinių įsipareigojimų vykdymo.
   3. Prekių (ar jų dalies) / Paslaugų (ar jų dalies) Garantinis terminas pradedamas skaičiuoti nuo Prekių ar jų dalies (jeigu Prekės tiekiamos dalimis) / Paslaugų ar jų dalies (jeigu Paslaugos teikiamos dalimis) perdavimo Užsakovui dienos, t. y. Prekių (Paslaugų) Akto pasirašymo dienos (išskyrus jei Prekės / Paslaugos priimamos su trūkumais, tokiu atveju terminas skaičiuojamas nuo įrašo Prekių (Paslaugų) Akte apie trūkumų pašalinimą dienos). Nustatytas Garantinis terminas neapriboja Užsakovo teisės pareikšti reikalavimus Rangovui dėl perduotų Prekių / Paslaugų trūkumų Lietuvos Respublikos civilinio kodekso 6.338 straipsnyje nustatyta tvarka ir terminais.
   4. Vadovaujantis Lietuvos Respublikos civilinio kodekso 6.317 straipsniu, Rangovo garantija (patvirtinimas) dėl Prekių nuosavybės teisės ir jų kokybės yra, nepaisant to, ar tokia garantija Sutartyje numatyta, ar ne (garantija pagal įstatymą).
   5. Rangovas garantuoja, kad Darbų priėmimo metu jo atliktų Darbų rezultatas atitinka Sutartyje nustatytus reikalavimus, jis yra be trūkumų, panaikinančių arba sumažinančių Darbų rezultato vertę arba tinkamumą įprastam naudojimui. Rangovas įsipareigoja atlyginti visą Užsakovo ar trečiųjų šalių patirtą žalą, jei Užsakovui pradėjus naudoti Darbo rezultatus paaiškėja, kad šiame punkte nurodyta Rangovo pareikšta garantija neatitinka tikrovės ir dėl nuo Rangovo priklausančių Darbų rezultato trūkumų Užsakovas ar tretieji asmenys patiria žalą.
   6. Preziumuojama, kad Rangovas materialiai atsako už visus Darbų trūkumus, paaiškėjusius Darbų perdavimo – priėmimo metu ar (ir) Garantinio termino galiojimo metu, jeigu Rangovas neįrodo, kad Darbų trūkumai atsirado ne dėl Rangovo kaltės ar aplaidaus jo sutartinių įsipareigojimų vykdymo.
   7. Darbų Garantinis terminas nustatomas Sutarties SD (jei taikoma) ir pradedamas skaičiuoti nuo Darbų perdavimo momento, t. y. Akto pasirašymo dienos. Garantinis terminas negali būti trumpesnis už nurodytus Lietuvos Respublikos statybos įstatyme (aktualioje redakcijoje) ar (ir) kituose taikomuose teisės aktuose. Tuo atveju, jei įstatymai nustato ilgesnius garantinius terminus nei numatyta Sutartyje ar Rangovo pasiūlyme, taikomi įstatymo nustatyti garantiniai terminai. Jei Garantinis terminas nenustatytas nei Sutartyje nei įstatymuose, tai neapriboja Užsakovo teisės Sutarties galiojimo metu pareikšti reikalavimus Rangovui dėl paslėptų Darbų trūkumų, kurių Užsakovas negalėjo nustatyti Darbų priėmimo metu. Trūkumai šalinami Rangovo sąskaita.
   8. Darbų trūkumai pastebėti Darbų perdavimo – priėmimo metu ar (ir) po Akto pasirašymo turi būti pašalinti Sutarties SD nustatytais terminais Rangovo sąskaita. Užsakovas turi teisę nepriimti Darbų, jei Darbų perdavimo - priėmimo metu pastebimi Darbų trūkumai. Apie pastebėtus Darbų trūkumus yra pažymima Akte, nurodant priimto sprendimo motyvus. Darbai gali būti Užsakovo priimami su neesminiais trūkumais, Akte nurodant trūkumus ir terminą, per kurį trūkumai turi būti pašalinti (tik tais atvejais, jei Techninėje specifikacijoje nurodyta, kas bus laikoma neesminiais trūkumais). Visais atvejais visas Prekes / Paslaugas, susijusias su Darbų trūkumų pašalinimu, Rangovas pateikia ir (ar) suteikia savo sąskaita per Sutarties SD nurodytą trūkumų šalinimo terminą (jei Šalys nesusitarė dėl trumpesnio termino). Sutartyje nustatytas atsiskaitymo terminas pradedamas skaičiuoti ir Užsakovui atsiranda prievolė atsiskaityti su Rangovu tik po to, kai Užsakovas įsitikina, jog trūkumai, įskaitant neesminius, yra visiškai pašalinti. Trūkumų pašalinimas pažymimas Akte ir patvirtinamas Šalių parašais.
   9. Jeigu Užsakovas negali naudotis Prekėmis, kurioms yra nustatytas garantinis terminas, dėl nuo Rangovo priklausančių kliūčių, tai garantinis terminas neskaičiuojamas tol, kol Rangovas tas kliūtis pašalina (kliūtimis laikomi Prekių trūkumai). Tokiu atveju, Rangovas privalo pratęsti garantinį terminą tokiam laikui, kurį Užsakovas negalėjo Prekių naudoti dėl Prekių trūkumų.
   10. Rangovas vietoj trūkumų pašalinimo turi teisę neatlygintinai atlikti Darbus ar (ir) suteikti Paslaugas / patiekti Prekes (jų dalį su trūkumais) iš naujo. Apie tai Rangovas raštu praneša Užsakovui per 2 (dvi) Darbo dienas nuo pranešimo apie trūkumus gavimo dienos. Trūkumų šalinimo laikas nepratęsiamas, Darbai iš naujo turi būti atlikti per tą patį Sutarties SD nustatytą trūkumų šalinimo terminą, kuris skaičiuojamas nuo Užsakovo pranešimo apie trūkumus gavimo dienos.
   11. Trūkumų šalinimas bet kokiu iš pasirinktų būdų nepratęsia Darbų atlikimo ar (ir) Paslaugų suteikimo / Prekių tiekimo termino.
   12. Rangovui per Sutartyje nustatytą terminą nepašalinus Darbų ar (ir) Prekių / Paslaugų trūkumų, Rangovas, Užsakovui pareikalavus, moka Užsakovui Sutarties SD nustatyto dydžio netesybas bei atlygina Užsakovo dėl to patirtus tiesioginius nuostolius tiek, kiek jų nepadengia netesybos. Netesybų ir nuostolių sumokėjimas neatleidžia Rangovo nuo pareigos kuo skubiau pašalinti trūkumus.
   13. Sutarties vykdymo metu ar Prekių perdavimo – priėmimo metu Užsakovas turi teisę grąžinti nekokybiškas Prekes Rangovui, nesuteikdamas Rangovui teisės nekokybiškas Prekes pakeisti ar pašalinti Prekių trūkumus, jei dėl Prekių trūkumų kyla pavojus strateginei Užsakovo veiklai, elektros ir (ar) dujų infrastruktūrai, ar gedimai yra nuolatinio pobūdžio ir (ar) pasikartojantys (daugiau nei penkių Prekių gedimai per mėnesį arba daugiau kaip 2 gedimai vienos Prekės per vieną mėnesį). Tokiu atveju Rangovas privalo per 10 (dešimt) Dienų savo sąskaita atsiimti Prekes iš Užsakovo nurodytos vietos, atitinkamai sumažinama pagal Sutartį Rangovui mokėtina Sutarties kaina tokių trūkumų turinčių Prekių verte.
   14. Jei Sutarties vykdymo metu paaiškėja, kad Darbai nebus tinkamai įvykdyti dėl Rangovo kaltės ar Darbai vėluoja pagal sudarytą darbų grafiką ir Užsakovui yra akivaizdu, kad Darbai nebus baigti Sutarties SD ar Užsakyme nustatytais terminais arba Užsakovui tampa žinomos kitos aplinkybės dėl kurių Rangovas bus nepajėgus laiku ir (ar) tinkamai įvykdyti numatytų Darbų, įskaitant ir Prekių tiekimą (jei tai numatyta Sutarties SD), Užsakovas turi teisę nustatyti Rangovui terminą trūkumams pašalinti ir objektyviam paaiškinimui pateikti, o jeigu Rangovas per nustatytą terminą šio reikalavimo neįvykdo, – atsisakyti Sutarties, apmokant Rangovui už faktiškai atliktus Darbus, ir reikalauti atlyginti nuostolius.
   15. Rangovui per Sutarties SD nustatytą terminą nepašalinus Darbų / Prekių / Paslaugų trūkumų ir kai dėl tokių trūkumų Užsakovas negali naudoti Pirkimo objekto pagal jo paskirtį ir (ar) įsigijimo tikslą, Užsakovas, įspėjęs Rangovą raštu prieš 1 (vieną) Darbo dieną, turi teisę pašalinti trūkumus savo jėgomis arba pasitelkdamas trečiąsias šalis, o Rangovas tokiu atveju įsipareigoja per 10 (dešimt) Dienų apmokėti Užsakovo patirtas trūkumų šalinimo išlaidas pagal Užsakovo pateiktą sąskaitą faktūrą ar kitą lygiavertį dokumentą. Tokiu atveju Užsakovas įsigyja Darbus / Prekes / Paslaugas iš trečiųjų šalių vadovaujantis teisės aktų nuostatomis arba pagal turimas sutartis ir Rangovas neturi teisės ginčyti įsigytų Darbų / Prekių / Paslaugų kainos/įkainio. Rangovas privalo apmokėti visą pateiktą trūkumų šalinimo ir kitų išlaidų sumą, išskyrus atvejus, kai Rangovas įrodo, kad trūkumai atsirado ne dėl jo kaltės ar aplaidaus sutartinių įsipareigojimų vykdymo.
   16. Rangovas atlygina pagal Užsakovo pateiktą sąskaitą faktūrą Užsakovo išlaidas, susijusius su Darbų ar (ir) Prekių / Paslaugų kokybės (gedimų) nustatymu valstybės įgaliotose įstaigose ar nepriklausomų ekspertų samdymo išlaidas, turinčių teisę nustatyti atitiktį kokybei ar atlikti ekspertizę. Užsakovas turi teisę be Rangovo išankstinio sutikimo atlikti tokią ekspertizę, jei Užsakovui kilo pagrįstų abejonių dėl Darbų ar (ir) Prekių / Paslaugų kokybės, o Rangovas tokių trūkumų nepripažįsta.
8. **PROJEKTAVIMAS**
   1. Šioje dalyje išdėstyti reikalavimai taikomi tuo atveju, jei pagal Sutartį atliekami Darbai apima ir projektavimo darbus.
   2. Bet kokiu atveju, visi Sutartyje išdėstyti reikalavimai Darbams yra taikomi ir projektavimo darbams, išskyrus specifinius rangos darbams taikomus reikalavimus, kurie pagal savo prasmę ir protingumo kriterijų negali būti taikomi projektavimo darbams.
   3. **Rangovas įsipareigoja:**
      1. atlikti Sutartyje nurodytus projektavimo darbus, parengti techninius dokumentus, statinio techninį (jei jį reikalaujama parengti pagal Sutarties reikalavimus) ir darbo projektus ir perduoti jį Užsakovui;
      2. parengti Projektą pagal Techninės specifikacijos, galiojančių normatyvinių statybos techninių, statybos specialiųjų dokumentų ir kitų normatyvinių dokumentų, reglamentuojančių perkamų Darbų projektavimo ir statybos reikalavimus;
      3. griežtai laikytis patvirtinto ar Užsakovo Rangovui perduoto Projekto. Darbai, atlikti ne pagal Projektą, laikomi atliktais netinkamai ir negali būti priimami, kol Rangovas savo sąskaita neištaiso visų trūkumų, tai nesustabdo nustatyto Darbų įvykdymo termino. Trūkumų šalinimui taikomas Sutarties SD nustatytas trūkumų šalinimo terminas;
      4. suderinti parengtą Projektą normatyvinių statybos dokumentų nustatyta tvarka su Užsakovu, o įstatymų numatytais atvejais – su atitinkamomis valstybės ar savivaldybės institucijomis, arba, jei taip nurodyta Sutarties SD;
      5. nuolat informuoti Užsakovą apie projektavimo darbų atlikimo eigą.
   4. Rangovas garantuoja, kad projektavimo darbų rezultato perdavimo - priėmimo metu pateiktas Projektas bus kokybiškas, Projektas ir jo sprendiniai atitiks Sutartyje ir teisės aktuose išdėstytus reikalavimus.
9. **SUTARTIES VYKDYMO TVARKA**
   1. Rangovas, įvykdęs Sutartyje numatytus Darbus ar jų dalį (jei numatyta Sutartyje) turi kreiptis į Užsakovą raštu dėl Akto pasirašymo. Darbai ar jų dalis laikomi suteiktais tik Šalims pasirašius Aktą, kuriame nurodoma kokie Darbai ar jų dalis yra perduodami. Jei Akte yra įrašas apie Darbų neesminius trūkumus, tai toks pasirašytas Aktas nėra laikomas teisėtu pagrindu apmokėjimui, kol nebus pašalinti visi Akte nurodyti trūkumai ir Šalys to nepatvirtins Akte.
   2. Rangovas turi teisę pateikti Sąskaitą už tinkamai ir kokybiškai, be trūkumų, įskaitant neesminius, įvykdytus įsipareigojimus ar jų dalį tik po Akto pasirašymo, kuriuo Užsakovas patvirtino atitinkamų įsipareigojimų ar jų dalies perėmimą ir kokybę (jei Sutarties SD nenumatyta kita apmokėjimo tvarka). Aktas surašomas dviem vienodą teisinę galią turinčiais egzemplioriais, kuriuos pasirašo abiejų Šalių įgalioti asmenys, jei Sutarties SD nenumatyta kitaip.
   3. Jei kitaip nenumatyta Sutarties SD, Užsakovas turi ne vėliau kaip per 5 (penkias) Darbo dienas nuo Rangovo raštiško kreipimosi gavimo pasirašyti Aktą arba Akte nurodyti trūkumus ir grąžinti Aktą Rangovui (el. paštu, nurodytu Sutartyje). Kai trūkumai pašalinti, Rangovas pakartotinai kreipiasi į Užsakovą ir, jei nustatoma, kad trūkumai pašalinti, Užsakovas tai pažymi Akte, Šalys pasirašo Aktą ir Rangovas įgyja teisę į apmokėjimą Sutartyje nustatyta tvarka. Akto pasirašymas neapriboja Užsakovo teisės kreiptis į Rangovą dėl paslėptų defektų šalinimo Rangovo sąskaita.
   4. Jei Darbai priimami Etapais, po visų Sutartyje numatytų Darbų tinkamo įvykdymo Šalys pasirašo papildomą Aktą, jame papildomai pažymint: „Galutinis Darbų perdavimo – priėmimo aktas pagal Sutartį Nr.\_\_\_\_\_“ (jei Sutarties SD nenumatyta kitokia Darbų ar Etapų perdavimo – priėmimo tvarka).
   5. Rangovas po Akto (kuriame nėra numatyti perduodamų Darbų / Prekių / Paslaugų trūkumai) pasirašymo privalo per 5 (penkias) Darbo dienas pateikti Užsakovui Sąskaitą.
   6. Visus Sutartyje nurodytus Darbus priima Užsakovo sudaryta komisija arba jo atstovas, dalyvaujant Rangovo atsakingam asmeniui.
   7. Rangovas, Užsakovui pareikalavus, moka 100,00 EUR (vieno šimto eurų 00 euro ct) dydžio baudą už kiekvieną pakartotiną (antrą ir vėlesnį) Užsakovo sudarytos komisijos ar jo atstovo iškvietimą priimti užbaigtus Darbus, jei pakartotinio Darbų priėmimo metu nustatomi trūkumai, kuriuos prieš kviečiant Užsakovo komisiją ar jo atstovą Rangovas turėjo būti pašalinęs.
   8. Darbų rezultato atsitiktinio žuvimo ar sugedimo rizika iki Akto pasirašymo (jei Sutarties SD nenustatyta kitaip) tenka Rangovui.
   9. Nesibaigus Sutartyje nustatytam Darbų atlikimo terminui, Šalių rašytiniu sutarimu, Darbų atlikimo terminai gali būti pratęsti, jeigu Rangovas, likus ne mažiau kaip 10 (dešimt) Dienų iki termino pabaigos (dešimties Dienų reikalavimas netaikomas, jei terminas yra trumpesnis nei 15 (penkiolika) Dienų, tokiu atveju Rangovas privalo kreiptis dėl termino pratęsimo likus ne mažiau kaip 2 (dviem) Darbo dienoms), pateikia Užsakovui argumentuotą prašymą pratęsti Darbų atlikimo terminą, kartu su prašymu pateikdamas objektyvius įrodymus, pagrindžiančius bent vieną iš nurodytų aplinkybių:
      1. Užsakovo pateikiami papildomi nurodymai Rangovui turi įtakos Rangovo Darbų atlikimo terminams ar kitiems Sutartyje nurodytiems terminams;
      2. valstybės ar savivaldos institucijų veiksmai arba bet kokios kitos kliūtys, priskirtinos Užsakovui ir (arba) Užsakovo samdomiems tretiesiems asmenims, trukdo Rangovui laiku atlikti Darbus ar (ir) įvykdyti kitus įsipareigojimus Sutartyje nustatytais terminais. Rangovas turi įrodyti, kad Rangovas kaip profesionalus rinkos dalyvis, išmanantis rinką ir teisės aktus, negalėjo numatyti šių aplinkybių Pasiūlymo teikimo metu ar kad institucijos vėluoja nuo oficialiai joms nustatyto atsakymo termino pateikti atitinkamus leidimus/dokumentus ne dėl Rangovo kaltės (netinkamos kokybės dokumentų pateikimas, pakartotinis derinimas dėl Rangovo aplaidumo/kaltės nelaikomas tinkamu pagrindu);
      3. vykdant Sutartį paaiškėja šios Sutarties pasirašymo metu nenumatytos aplinkybės (nenumatytas Užsakovo pateikto Užsakymo keitimas, trečiųjų šalių, priskirtinų Užsakovui, veiksmai ar neveikimas, ikiteismine ar teismine tvarka vykstantys ginčai, su Sutarties vykdymu susijusių teisės aktų nuostatų pasikeitimas, žemės savininkų, kurių sklypuose pagal projektą vykdomi darbai, delsimas ar nesutikimas Užsakovo nustatytomis sąlygomis derinti projektą ar nustatyti servitutą (ar kitas žemės naudojimo sąlygas), kitos nenumatytos, tačiau tiesiogiai įtakojančios Sutarties vykdymą, aplinkybės, kurios paaiškėja jau pradėjus Darbus ir, kurių atsiradimą patvirtina asmuo, vykdantis Darbų techninę priežiūrą ar Užsakovo atstovas).
      4. Užsakovas nevykdo ar netinkamai vykdo savo įsipareigojimus pagal Sutartį dėl ko Rangovas negali atlikti Darbų ir Rangovas gali tai faktiškai įrodyti. Taikoma tik tuo atveju, jei Užsakovas pažeidžia Sutartyje aiškiai nurodytas prievoles ir terminus;
      5. ypač nepalankios meteorologinės sąlygos turi įtakos Rangovo Darbų atlikimo terminams.
   10. Užsakovas taip pat turi teisę inicijuoti Darbų atlikimo termino (-ų) pratęsimo procedūrą, jei jis nustato, kad yra bent viena iš Sutarties BD 10.9. punkte nurodytų aplinkybių.
   11. Šalys įsipareigoja nedelsiant raštu informuoti viena kitą apie Sutarties BD 10.9. punkte nurodytų aplinkybių atsiradimą.
   12. Sutartyje nustatytas Darbų atlikimo terminas, vadovaujantis Sutarties BD 10.9. punktu, gali būti pratęsiamas tik tam laikotarpiui, kurį gali įrodyti ir pagrįsti pratęsimą inicijavusi Šalis, pateikusi objektyvius įrodymus (nuotraukos, prašymai, dokumentai, raštai su datomis, valstybės institucijų patvirtinimai ar kt.).
   13. Sutartyje nustatytas Darbų atlikimo terminas pratęsiamas ne ilgesniam kaip 30 (trisdešimties) Dienų terminui. Jeigu nesibaigus termino pratęsimo laikotarpiui paaiškėja, kad aplinkybės neišnyko ar atsirado kitų aplinkybių, nurodytų Sutarties BD 10.9. punkte, rašytiniu Šalių susitarimu, Rangovui pateikus prašymą su pagrindimu, terminas gali būti pratęsiamas dar 30 (trisdešimties) Dienų terminui. Pratęsimų skaičius neribojamas, tačiau bendras Sutarties galiojimo laikotarpis negali būti ilgesnis nei numatyta Sutartyje.
   14. Darbų atlikimo termino pratęsimas visais atvejais įforminamas rašytiniu Šalių susitarimu.
   15. Rangovo kontrahento (Subrangovo, pasitelktų Ūkio subjektų, Trečiųjų asmenų ar kt.) sutartinių įsipareigojimų nevykdymas nėra laikomas svarbia aplinkybe, kurios pagrindu būtų galima atleisti Rangovą nuo netesybų mokėjimo.
   16. Užsakovas, gavęs argumentuotą Rangovo prašymą, kuriame aiškiai nurodomos ir objektyviai pagrindžiamos Darbų atlikimo terminų pažeidimo (vėlavimo) priežastys, susijusios su bent viena iš Sutarties 10.9. punkte išvardintų aplinkybių, pagrįstų faktiniais įrodymais, turi teisę nereikalauti Rangovo mokėti netesybų (atleisti nuo netesybų mokėjimo) šių aplinkybių egzistavimo laikotarpiu, tačiau tik tuo atveju, jei Darbų atlikimo terminas nebuvo pratęstas laiku ne dėl Rangovo aplaidumo ar neveikimo.
   17. Atleidimas nuo netesybų, vadovaujantis Sutarties BD 10.16. punktu, gali būti taikomas tik tam laikotarpiui, kurį gali įrodyti ir pagrįsti atleidimą inicijavusi Šalis, pateikusi objektyvius įrodymus (nuotraukos, prašymai, dokumentai, raštai su datomis, valstybės institucijų patvirtinimai ar kt.). Netesybų netaikymas neatleidžia Rangovo nuo tinkamo sutartinių įsipareigojimų vykdymo Sutartyje nustatyta tvarka ir terminais. Netesybų netaikymas nepratęsia Sutarties galiojimo termino.
   18. Netesybų netaikymas visais atvejais įforminamas rašytiniu Šalių susitarimu. Lygiaverčiu dokumentu bus laikomas rašytinis Rangovo prašymas su įrodymais ir rašytinis Užsakovo patvirtinimas, pasirašytas įgalioto Užsakovo atstovo.
   19. Rangovui vėluojant atlikti Darbus Sutartyje nustatytais terminais Rangovas, Užsakovui pareikalavus, moka Užsakovui Sutarties SD nustatyto dydžio netesybas ir atlygina Užsakovo dėl to patirtus tiesioginius nuostolius tiek, kiek jų nepadengia netesybos. Jei vėlavimas trunka ilgiau nei 20 (dvidešimt) Dienų, Užsakovas, prieš tai informavęs Rangovą ir nelaukdamas Rangovo atsakymo, turi teisę įsigyti tokius pat ar lygiaverčius Darbus rinkoje ar kitokiu būdu panaikinti žalos atsiradimo tikimybę ar ją sumažinti, o Rangovas įsipareigoja atlyginti turėtas išlaidas pagal Užsakovo pateiktą apmokėjimo dokumentą. Turėtos išlaidos – visos išlaidos, susijusios su šiame punkte nurodytais veiksmais įskaitant bet neapsiribojant: Darbų kainos skirtumas, naujo pirkimo konkurso organizavimo kaštai, alternatyvių priemonių žalai sumažinti taikymo kaštai, Užsakovo darbuotojų kaštai ir pan.
10. **ŠALIŲ PATVIRTINIMAI IR GARANTIJOS**
    1. Kiekviena iš Šalių pareiškia ir garantuoja kitai Šaliai, kad:
       1. Šalis yra tinkamai įsteigta ir teisėtai veikia pagal buveinės valstybės teisės aktų reikalavimus;
       2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų;
       3. sudarydama Sutartį, Šalis neviršija savo kompetencijos ir nepažeidžia ją saistančių teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
       4. Šalies atstovai, pasirašę šią Sutartį, yra Šalies tinkamai įgalioti ją pasirašyti ir Šalių ir (ar) jų atstovų asmens duomenys, būtini tinkamam Sutarties sudarymui, nelaikomi konfidencialia informacija;
       5. Šaliai nėra žinoma apie jokius būsimus teisinės aplinkos pasikeitimus, kurie gali turėti įtakos Šalies įsipareigojimų pagal šią Sutartį vykdymui;
       6. Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas;
       7. Sutarties įsigaliojimo dieną Šalims šios Sutarties sąlygos yra aiškios ir vykdytinos;
       8. nei šios Sutarties sudarymas, nei Užsakovo ar Rangovo šia Sutartimi prisiimtų įsipareigojimų vykdymas neprieštarauja ir nepažeidžia (i) jokio teismo, arbitražo, valstybinės ar savivaldos institucijos sprendimo, įsakymo, potvarkio ar nurodymo, kuris yra taikomas Šalims; (ii) jokios sutarties ar kitokio sandorio, kurio šalimi yra atitinkama Šalis, ar (iii) jokio Šalims taikomo įstatymo ar kito teisės norminio akto nuostatų.
    2. Rangovas patvirtina, kad:
       1. nedalyvauja Lietuvos Respublikos konkurencijos įstatymo 5 straipsnyje nurodytuose draudžiamuose susitarimuose ir susitarimuose, pažeidžiančiuose Įstatyme nurodytus principus;
       2. turi visus pagal teisės aktų reikalavimus būtinus leidimus, atestatus, licencijas, darbuotojus, organizacines ir technines priemones, reikalingas Darbams atlikti;
       3. Sutartyje numatytus Darbus atliks darbuotojai, turintys Darbams atlikti tinkamą kvalifikaciją, t. y., turintys valstybės institucijų išduotus dokumentus, suteikiančius teisę atlikti Darbus bei įrangos gamintojų išduotus sertifikatus, patvirtinančius, kad darbuotojai yra apmokyti dirbti su Darbams naudojama gamintojo įranga;
       4. prisiima visišką atsakomybę dėl savo pasitelktų Sutarties vykdymui darbuotojų ar laikinųjų darbuotojų veiksmų bei dėl Sutarties vykdymui pasitelktų darbuotojų ar laikinųjų darbuotojų veiksmų kilus žalai įsipareigoja visiškai atlyginti nuostolius;
       5. tiekiamos pagal Sutartį Prekės (jei numatyta Sutartyje) nebus išnuomotos, duotos panaudai, įkeistos, parduotos ar kitaip perleistos tretiesiems asmenims, Prekėms nebus uždėtas areštas ar draudimas, o taip pat nebus sudaryta jokių sandorių, taip pat ir ateities sandorių, kurie apsunkintų Užsakovo galimybę disponuoti Prekėmis;
       6. į Pasiūlymo kainą įskaičiavo visas išlaidas ir mokesčius, būtinus tinkamam Sutarties įvykdymui bei prisiima riziką dėl to, kad ne nuo Užsakovo priklausančių aplinkybių gali padidėti su Sutarties vykdymu susijusios Rangovo išlaidos ir (arba) Rangovui Sutarties vykdymas taps sudėtingesnis;
       7. yra susipažinęs arba įsipareigoja susipažinti su visais Užsakovo vidaus teisės aktais, reikšmingais tinkamam Rangovo įsipareigojimų vykdymui, ir įsipareigoja tinkamai juos vykdyti.
    3. Užsakovas patvirtina, kad:
       1. įvykdė arba įgaliojo Perkančiąją organizaciją įvykdyti šiai Sutarčiai sudaryti būtinas viešųjų pirkimų procedūras;
       2. priims pagal Sutarties nuostatas tinkamai atliktus Darbus ir už tokius Darbus atsiskaitys Sutartyje nustatyta tvarka.
    4. Jei paaiškėja, kad šioje Sutartyje nurodyti Šalių patvirtinimai (-as) ir (ar) pareiškimai (-as) yra melagingi (-as) ir (ar) klaidingi (-as), tai Šalis privalo atlyginti kitai Šaliai dėl tokio (-ių) melagingo (-ų) ir (ar) klaidingo (-ų) patvirtinimo (-ų) ir (ar) pareiškimo (-ų) patirtus nuostolius.
11. **ŠALIŲ TEISĖS IR PAREIGOS**
    1. **Užsakovas įsipareigoja:**
       1. vykdyti Sutartį, laikantis Sutartyje nurodytų reikalavimų;
       2. Sutarties vykdymo metu bendradarbiauti su Rangovu, teikiant Sutarties vykdymui pagrįstai reikalingą informaciją, kuri buvo aiškiai nurodyta Pasiūlyme ar Šalių suderintame dokumente (darbų grafike, plane ar kitame dokumente);
       3. Rangovui tinkamai įvykdžius sutartinius įsipareigojimus, priimti atliktus Darbus bei už juos sumokėti, jeigu Darbai atitinka Sutartyje nustatytus reikalavimus;
       4. Sutarties vykdymo metu sudaryti Rangovui galimybę patekti į Užsakovo teritoriją (objektą, kuriame atliekami Darbai);
       5. suteikti reikiamus įgaliojimus Rangovui veikti Užsakovo vardu (jei tokie įgaliojimai yra reikalingi);
       6. laikytis AB „Ignitis grupė“ (buvęs pavadinimas „Lietuvos energija“, UAB) valdybos sprendimu patvirtintos Antikorupcinės politikos (toliau Sutartyje – politika) ir Etikos kodekso (toliau Sutartyje – kodeksas) (politika ir kodeksas yra vieši ir skelbiami interneto svetainėje www.ignitisgrupe.lt) reikalavimų taikymo vykdant Sutartį;
       7. tinkamai vykdyti kitus įsipareigojimus, numatytus Sutartyje.
    2. **Užsakovas turi teisę:**
       1. į tinkamą, sąžiningą Rangovo sutartinių įsipareigojimų vykdymą visą Sutarties galiojimo laikotarpį bei netesybas, nuostolių atlyginimą, jei Rangovas nesilaiko sutartinių įsipareigojimų ar (ir) pažeidžia teisės aktų reikalavimus;
       2. įspėjus prieš 5 (penkias) Darbo dienas, atlikti Rangovo (ir jo pasitelktų Sutarties vykdymui trečiųjų asmenų) patikrinimus ar reikalauti pateikti įvykdytų įsipareigojimų ataskaitą raštu ar kitus dokumentus, patvirtinančius tinkamą Sutarties vykdymą ir (ar) su Sutarties vykdymu ar Sutartyje dalyvaujančių asmenų kvalifikaciją, kompetenciją, kitus pajėgumus. Atsisakymas teikti ataskaitą, kitą prašomą dokumentaciją ar vėlavimas ilgiau nei 30 (trisdešimt) Dienų nuo Užsakovo prašyme nurodyto termino pateikti ataskaitą, dokumentus ar leisti atlikti patikrinimus laikomas atsisakymu vykdyti Sutartį;
       3. Darbų atlikimo metu raštiško ir motyvuoto prašymo pagrindu reikalauti Rangovo darbuotojo/ Rangovo pareigas vykdančio asmens pakeitimo, jei mano, kad šis asmuo kelia grėsmę nacionaliniam saugumui, Sutarties vykdymo saugumui ir (ar) nėra stropus ar netinkamai vykdo pareigas;
       4. teikti pastabas, susijusias su Rangovo atliekamais Darbais, į kurias Rangovas privalo atsižvelgti. Pastabų pateikimas, susijęs su Užsakovo teise vykdyti Sutarties kontrolę ar (ir) įsitikinti Darbų atitikimu, kitų Rangovo įsipareigojimų tinkamu vykdymu, nelaikomi pagrindu pratęsti terminus.
    3. **Rangovas įsipareigoja:**
       1. tinkamai ir sąžiningai vykdyti Sutartį;
       2. Sutartyje nustatytais terminais atlikti ir perduoti Užsakovui Sutartyje nurodytus Darbus ir ištaisyti nustatytus trūkumus. Užtikrinti Darbų kokybę ir trūkumų šalinimą Sutartyje nustatytais terminais visą Garantinį terminą, įskaitant ir atvejus, jei Sutartis baigiasi ar nutraukiama anksčiau nei pasibaigia Garantinis terminas;
       3. užtikrinti naudojamų medžiagų ir įrenginių gamintojų reikalavimų ir Sutartyje nurodytų reikalavimų bei teisės aktų, reglamentuojančių vykdomų Darbų atlikimą, reikalavimų laikymąsi. Darbai, atlikti nesilaikant šių reikalavimų, nepriimami. Darbų trūkumai turės būti pašalinti per Sutarties SD nustatytą terminą;
       4. suderinus Darbo projektą su Užsakovu, keisti jį tik gavus Užsakovo raštišką sutikimą;
       5. prieš pradėdamas Darbus, pasirašyti tarpusavio saugaus darbo atsakomybės ribų aktą ir, atliekant Darbus, laikytis saugos darbe, sveikatos, civilinės saugos, technologinių, aplinkos apsaugos (žemės, oro, vandens, gruntinių vandenų ir kt.), sanitarijos, gaisrinės saugos, techninių ir kitų reikalavimų bei susijusių Užsakovo nurodymų, nepažeisti trečiųjų šalių interesų ir užtikrinti, kad šiame papunktyje nurodytų reikalavimų laikytųsi Rangovo bei Darbams atlikti Rangovo pasitelktų trečiųjų asmenų (subrangovų) darbuotojai. Už šiame punkte nurodytų reikalavimų nesilaikymo kilusias pasekmes visais atvejais atsako Rangovas;
       6. instruktuoti Darbus atliksiančius darbuotojus saugos darbe bei kitais su Sutarties vykdymo specifika ir sauga nurodytais klausimais, o taip pat užtikrinti jų tinkamą parengimą bei atestavimą pagal specializuotas mokymų programas, jei tas yra reikalinga pagal atliekamų Darbų specifiką. Darbus atliksiantys darbuotojai privalo būti aprūpinti darbo rūbais ir kitomis asmeninėmis darbuotojų saugos ir sveikatos priemonėmis ir Rangovas privalo užtikrinti, kad šios priemonės būtų naudojamos atliekant Darbus;
       7. prisiimti kartu su Darbais tiekiamų Prekių žuvimo ar sugedimo riziką iki Akto pasirašymo momento;
       8. perduodant Darbus pateikti Užsakovui visą būtiną dokumentaciją, numatytą Techninėje specifikacijoje ir (ar) būtiną vadovaujantis teisės aktais, bei konsultuoti Užsakovą kitais, su Sutarties vykdymu susijusiais, klausimais;
       9. nedelsiant informuoti Užsakovą apie įvykusius nelaimingus atsitikimus ar avarijas;
       10. organizuoti ir apskaityti nelaimingų atsitikimų ir avarijų tyrimus;
       11. baigus Darbus, sutvarkyti darbo vietą ir aplinką;
       12. atliekant Darbus, savo jėgomis Darbo dienos pabaigoje pašalinti susidariusias šiukšles ir pan. Nuolatos užtikrinti tvarką Darbo vietoje;
       13. užtikrinti iš Užsakovo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Pasibaigus sutartinių įsipareigojimų įvykdymo terminui, Užsakovui paprašius, grąžinti visus iš Užsakovo gautus, Sutarčiai vykdyti reikalingus dokumentus;
       14. planuojamų bei atliekamų Darbų koordinavimui paskirti saugos darbe koordinatorių bei apie tai informuoti Užsakovą;
       15. saugoti atliktų Darbų rezultatą nuo sugadinimo ir vagystės ar kitų neigiamų veiksnių, taip pat nuo meteorologinių sąlygų daromos žalos iki atlikti Darbai bus perduoti Užsakovui. Visais atvejais Rangovo atliktų Darbų rezultatas tampa Užsakovo nuosavybe, o jų atsitiktinio sugedimo rizika pereina Užsakovui nuo Akto pasirašymo momento;
       16. atlyginti visus Užsakovo nuostolius, atsiradusius dėl netinkamos kokybės Darbų atlikimo, susijusius su defektų šalinimu ir (ar) termino praleidimu;
       17. užtikrinti, kad iki Akto pasirašymo dienos, iš Darbų atlikimo vietos būtų pašalinta visa Rangovui priklausanti ir Darbams atlikti naudota įranga, likusios atliekos, nepanaudotos medžiagos, o Darbų vieta būtų tvarkinga ir išvalyta;
       18. Užsakovo prašymu teikti jam išsamias ataskaitas apie Darbų atlikimo eigą (įskaitant, bet neapsiribojant, išsamius pranešimus apie esamą Darbų stadiją, numatomus Darbų užbaigimo terminus, aplinkybes, galinčias įtakoti Darbų ar jų dalies užbaigimo terminus ir kt.);
       19. savo sąskaita teikti garantinį aptarnavimą visą Prekių ir Darbų garantijos galiojimo laikotarpį;
       20. nedelsiant atsižvelgti į visas Užsakovo pastabas, raštu pateikti paaiškinimus;
       21. susipažinti ir santykiuose su Užsakovu ir Sutarties vykdymui pasitelkiamais trečiaisiais asmenimis laikytis AB „Ignitis grupė“ (buvęs pavadinimas „Lietuvos energija“, UAB) valdybos sprendimu patvirtintos politikos ir kodekso, nuostatų, įtvirtinančių gerosios verslo praktikos, etikos ir elgesio normas. Susipažinti su politika bei kodeksu ir / ar jų pakeitimais galima adresu http://www.ignitisgrupe.lt. Rangovas privalo užtikrinti, kad šio punkto ir aprašo reikalavimų laikytųsi Rangovas ir Sutarties vykdymui jo pasitelkiamų trečiųjų asmenų darbuotojai ir kiti atstovai;
       22. nedelsiant informuoti apie Sutarties galiojimo metu atsiradusias aplinkybes, dėl kurių Sutartis gali neatitikti nacionalinio saugumo, korupcijos prevencijos, ekonominių ir kitų tarptautinių sankcijų ar kitų viešiems interesų apsaugai skirtų teisės aktų reikalavimų;
       23. nenaudoti Užsakovo prekinio ženklo (-ų) ir (ar) pavadinimo jokioje reklamoje, leidiniuose ar kitur be išankstinio raštiško Užsakovo sutikimo.
    4. **Rangovas turi teisę**:
       1. gauti Sutartyje nurodytą užmokestį už laiku, tinkamai ir kokybiškai atliktus Darbus;
       2. prašyti, kad Užsakovas pateiktų su tinkamu Sutarties vykdymu susijusią informaciją ar dokumentus, kurių pateikimas buvo numatytas Pirkimo sąlygose ar Šalių suderintame dokumente;
       3. reikalauti, kad Užsakovas priimtų užsakytus tinkamai atliktus Darbus bei pasirašytų Aktą, tinkamai ir laiku vykdytų kitus sutartinius įsipareigojimus;
    5. Kiti Užsakovo ir Rangovo įsipareigojimai, teisės ir pareigos, apibrėžiami galiojančiuose teisės aktuose ir Sutartyje.

1. **RANGOVO TEISĖ PASITELKTI KITUS JURIDINIUS IR FIZINIUS ASMENIS**
   1. Bet kokie fiziniai ar juridiniai asmenys, kuriuos Rangovas pasitelkia tam, kad atitiktų Pirkimo sąlygose nustatytus reikalavimus ar (ir) pasitelkia Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Rangovu, yra laikomi asmenimis, veikiančiais Rangovo vardu. Šių asmenų veiksmai vykdant Sutartį Rangovui sukelia tokias pačias pasekmes, kaip jo paties veiksmai.
   2. Subranga ir (ar) Ūkio subjektų/Trečiųjų asmenų (toliau kartu – Asmenys) pasitelkimas nesukuria sutartinių santykių tarp Užsakovo ir Asmenų (išskyrus tiesioginio atsiskaitymo galimybę). Rangovas visiškai atsako už savo pasitelktų Asmenų veiksmus ar neveikimą. Užsakovo sutikimas, kad atitikčiai Pirkimo sąlygų reikalavimams ir (ar) sutartiniams įsipareigojimams vykdyti būtų pasitelkiami Asmenys ar tiesioginis atsiskaitymas su jais, neatleidžia Rangovo nuo įsipareigojimų pagal Sutartį, neatsižvelgiant ar jis sutartinius įsipareigojimus vykdo pats ar pasitelkdamas Asmenis.
   3. Rangovas privalo užtikrinti, kad Sutarties sudarymo momentu ir visą jos galiojimo laikotarpį Pirkimo Sąlygose nurodyti ir (ar) Sutarties vykdymui pasitelkti Asmenys turėtų reikiamą kvalifikaciją ir patirtį. Už Asmenų atliekamų sutartinių įsipareigojimų kokybę, saugos, tiekimo ir (ar) kitų pagal Sutarties pobūdį nustatytų reikalavimų laikymąsi Užsakovui ir prieš trečiąsias šalis, įskaitant išorės valstybines organizacijas, atsako Rangovas.
   4. Tuo atveju, jei Ūkio subjektas, kurio pajėgumais buvo pasiremta dėl atitikimo Pirkimo sąlygose nustatytiems kvalifikacijos reikalavimams, tiesiogiai vykdo Sutartį, jis laikomas ir Ūkio subjektu ir Subrangovu, todėl Rangovas privalo tokį Asmenį nurodyti kaip Ūkio subjektą ir kaip Subrangovą (arba nurodyti subrangai perduodamą dalį, o Subrangovą nurodyti vėliau) kaip to reikalaujama Įstatyme.
   5. Rangovas Sutarčiai vykdyti turi teisę pasitelkti Subrangovus tik tuo atveju, jei Pasiūlyme nurodyta Sutarties dalis, kuri bus perduodama subrangai arba Pasiūlyme nurodytas konkretus Subrangovas ir jam perduodama sutartinių įsipareigojimų dalis.
   6. Subrangovo keitimas ir (ar) naujo Subrangovo pasitelkimas galimas tik tai sutartinių įsipareigojimų daliai, kurią Rangovas nurodė Pasiūlyme. Subrangovo keitimas ar naujo Subrangovo pasitelkimas, jei Subrangovas pasitelktas tik Sutarties vykdymui, tačiau Rangovas nesirėmė jo pajėgumais (kvalifikacija), kad atitiktų Pirkimo sąlygų reikalavimus, galimas, jei Rangovas raštu iš anksto praneša Užsakovui apie Subrangovo keitimą ar naujo Subrangovo pasitelkimą Pasiūlyme nurodytai sutartinių įsipareigojimų daliai. Jei Užsakovas per 5 (penkias) Darbo dienas raštu nepareiškė prieštaravimo, laikoma, kad Subrangovas pakeistas ar pasitelktas naujas. Rangovo prašymas laikomas neatskiriama Sutarties dalimi.
   7. Trečio asmens, kurio ištekliais buvo pasiremta dėl atitikties Pirkimo sąlygų reikalavimams, keitimas galimas, jei Rangovas raštu iš anksto praneša Užsakovui apie nurodyto Trečiojo asmens keitimą ir kartu su prašymu pateikia visus būtinus keitimui dokumentus (techninius pasus, sutartį/susitarimą ir (ar) kt.). Jei Užsakovas per 5 (penkias) Darbo dienas raštu nepareiškė prieštaravimo, laikoma, kad Rangovas turi teisę pakeisti nurodytą Trečiąjį asmenį, kurio ištekliais remiamasi. Tretieji asmenys turi būti nurodyti Rangovo Pirkimui teikiamuose dokumentuose Pirkimo sąlygose nustatyta tvarka. Rangovo prašymas laikomas neatskiriama Sutarties dalimi. Keitimas negalimas, jei naujai pasitelkiamo Trečiojo asmens ištekliai blogesnės kokybės nei keičiamo Trečiojo asmens arba jei naujai pasitelkiamas Trečiasis asmuo kelia grėsmę nacionaliniam saugumui ar Sutarties vykdymui, apie tai Užsakovas raštu informuoja Rangovą.
   8. Ūkio subjekto, kurio pajėgumais buvo remtasi dėl atitikties kvalifikacijos reikalavimams, keitimas ir (ar) naujo / papildomo Ūkio subjekto pasitelkimas galimas tik tuomet, kai Rangovas Užsakovui pateikia rašytinį prašymą dėl keitimo ir (ar) naujo / papildomo pasitelkimo ir kartu su prašymu teikia keičiamo ir (ar) naujai / papildomai pasitelkiamo Ūkio subjekto atitiktį Pirkimo sąlygose nustatytiems kvalifikacijos reikalavimams, įskaitant pašalinimo pagrindų nebuvimą, pagrindžiančius dokumentus bei gauna raštišką Užsakovo sutikimą. Ūkio subjekto, kurio kvalifikacija buvo remtasi, keitimas ir (ar) naujo / papildomo Ūkio subjekto pasitelkimas vykdomas rašytiniu Šalių susitarimu. Lygiaverčiu dokumentu bus laikoma rašytinis Rangovo prašymas ir rašytinis Užsakovo patvirtinimas, pasirašytas įgalioto Užsakovo atstovo. Šiame punkte numatytas naujo / papildomo Ūkio subjekto pasitelkimas galimas tik tais atvejais, kai Pirkimo sąlygose nustatytiems kvalifikacijos reikalavimams ar jų daliai Rangovas buvo išviešinęs bent vieną Ūkio subjektą. Ši nuostata netaikoma jei Ūkio subjektas, kurio pajėgumais buvo remtasi dėl atitikties kvalifikacijos reikalavimams, pasitelkiamas dėl atitikties VPĮ 49 str. 2 d. / PĮ 62 str. 2 d. nurodytiems kvalifikaciniams reikalavimams.
   9. Užsakovas atsisako leisti keisti ar pasitelkti naują asmenį, jei yra teisės aktuose nustatyti pagrindai, pavyzdžiui: asmuo nebuvo tinkamai nurodytas Rangovo Paraiškoje/Pasiūlyme ar asmuo neatitinka Pirkimo sąlygų reikalavimų ar nustatyta, kad jis galėtų sukelti grėsmę nacionaliniam saugumui ar Sutarties vykdymui (sąrašas nėra baigtinis ir priklauso nuo Sutarties ir jai taikomų teisės aktų turinio).
   10. Tuo atveju, kai Rangovo norimas pasitelkti Asmuo neatitinka Pirkimo sąlygose keltų kvalifikacijos reikalavimų, Rangovas įsipareigoja pakeisti reikalavimų neatitinkantį Asmenį savo iniciatyva kitu, raštu informuodamas Užsakovą apie Asmens neatitikimą ir jo keitimą ne vėliau kaip per 2 (dvi) Darbo dienas nuo fakto apie neatitikimą paaiškėjimo, arba per 5 (penkias) Darbo dienas nuo Užsakovo pranešimo apie asmens neatitikimą reikalavimams gavimo dienos. Keitimui visais atvejais taikoma šio Sutarties BD skyriaus tvarka. Rangovui vėluojant pakeisti reikalavimų neatitinkantį Asmenį Rangovas Užsakovui moka netesybas nuo 6 (šeštos) raginimo išsiuntimo Rangovui Darbo dienos. Netesybos, lygios Sutarties SD nustatytoms netesyboms, mokamos visą šiame punkte numatytų įsipareigojimų nevykdymo laikotarpį už kiekvieną vėlavimo Dieną arba Darbo dieną (jei terminas nustatytas Darbo dienomis). Jei Rangovas ilgiau nei 30 (trisdešimt) Dienų nuo pirmo raginimo Rangovui išsiuntimo dienos nepakeičia neatitinkančio Asmens kitu, taikoma Sutarties BD 20.6. punkte nustatyto dydžio bauda.
   11. Jei Rangovas pakeičia esamą arba pasitelkia (pasamdo, įdarbina, leidžia atlikti dalį sutartinių įsipareigojimų pagal Sutartį ar kita) naują Asmenį ne Sutartyje nustatyta tvarka, arba sutartinius įsipareigojimus pagal Sutartį vykdo Asmenys, kurių kvalifikacija neatitinka Pirkimo sąlygose ar (ir) teisės aktuose nustatytų tokio pobūdžio veiklai keliamų reikalavimų, Rangovas privalo per 5 (penkias) Darbo dienas nuo paaiškėjimo arba nuo Užsakovo pranešimo (raginimo) Rangovui išsiuntimo dienos pašalinti visus kvalifikacijos ir (ar) pašalinimo pagrindų trūkumus. Nepašalinus trūkumų, *mutatis mutandis* taikomos Sutarties BD 7.5. punkto nuostatos.
   12. Atsiradus poreikiui atsisakyti jungtinės veiklos partnerio (-ių) ar (ir) keisti jungtinės veiklos sutartyje nurodytus partnerį (-ius) kitu (-ais), privalo būti įvykdytos visos žemiau nurodytos sąlygos:
   13. Rangovas Užsakovui pateikia šiuos dokumentus:
   14. pasiliekančio jungtinės veiklos partnerio prašymą dėl jungtinės veiklos partnerio keitimo;
   15. pasitraukiančio jungtinės veiklos partnerio prašymą pasitraukti iš jungtinės veiklos sutarties partnerių ir perduoti visus įsipareigojimus pagal jungtinės veiklos sutartį naujajam ir (ar) pasiliekančiam jungtinės veiklos partneriui;
   16. naujojo ir (ar) pasiliekančio jungtinės veiklos partnerio raštišką sutikimą pakeisti pasitraukiantį jungtinės veiklos partnerį bei prisiimti visus pasitraukiančio jungtinės veiklos partnerio įsipareigojimus pagal jungtinės veiklos sutartį bei naujojo ir (ar) pasiliekančio jungtinės veiklos partnerio kvalifikaciją pagrindžiančius dokumentus (jei taikoma).
   17. Rangovas pateikia Užsakovui naujos jungtinės veiklos sutarties ar esamos jungtinės veiklos sutarties pakeitimo kopiją, kurioje pasiliekančiojo jungtinės veiklos partnerio įsipareigojimai išliks tokie patys kaip ir ankstesnėje jungtinės veiklos sutartyje, o naujasis ir (ar) pasiliekantis jungtinės veiklos partneris perims visus pasitraukiančiojo jungtinės veiklos partnerio įsipareigojimus pagal ankstesnę jungtinės veiklos sutartį.
   18. Jei atsisakoma jungtinės veiklos partnerio (-ių), Rangovas privalo raštu informuoti Užsakovą bei pateikti dokumentus, įrodančius pasiliekančio (-ių) jungtinės veiklos partnerio (-ių) atitikimą Pirkimo sąlygose nurodytiems reikalavimams. Kartu su prašymu Užsakovui teikiama naujos jungtinės veiklos sutarties ar esamos jungtinės veiklos sutarties pakeitimo kopija, kurioje nurodomi pasiliekančių jungtinės veiklos partnerių įsipareigojimai, jei Sutartį toliau vykdys du ar daugiau pasiliekančių jungtinės veiklos partnerių.
   19. Galutinio sprendimo teisė dėl jungtinės veiklos partnerio keitimo priklauso Užsakovui. Jei Užsakovas pritaria keitimui, jungtinės veiklos partnerio keitimas įforminamas rašytiniu Šalių susitarimu. Lygiaverčiu dokumentu bus laikoma Rangovo rašytinis prašymas ir Užsakovo rašytinis patvirtinimas, pasirašytas Užsakovo įgalioto atstovo. Rangovui atsisakius jungtinės veiklos partnerio, jį pakeitus ar pasitelkus naują partnerį bei raštiško Užsakovo leidimo, Rangovas, Užsakovui pareikalavus, privalo sumokėti Sutarties BD 20.6. punkte nustatyto dydžio baudą.
   20. Rangovas neturi teisės pasitelkti šios Sutarties vykdymui Užsakovo darbuotojų, taip pat bet kokiais kitais pagrindais pasitelkti Užsakovo darbuotojų Sutarties vykdymui, išskyrus jei Užsakovas savanoriškai skiria Sutarties vykdymui darbuotoją (-us). Tai gali būti laikoma esminiu Sutarties pažeidimu.
   21. Tuo atveju, kai Pirkimo sąlygose numatyta tiesioginio Užsakovo atsiskaitymo su Subrangovais galimybė, Subrangovui išreiškus norą pasinaudoti tiesioginio atsiskaitymo galimybe, tarp Užsakovo, Rangovo bei Subrangovo, vadovaujantis Įstatymo nuostatomis, sudaroma trišalė sutartis.
2. **NAUDOJIMASIS UŽSAKOVO IŠTEKLIAIS**
   1. Rangovas privalo atlikti Darbus naudodamasis savais ištekliais, medžiagomis, Prekėmis, infrastruktūra ir įranga, išskyrus Sutarties SD nurodytus atvejus.
   2. Užsakovas, pagal poreikį, perduoda šiame skyriuje numatyta tvarka Rangovui Sutarties SD nurodytas medžiagas, Prekes ar (ir) kitas priemones ar įrangą (toliau – Turtas), kurie perduodami ir grąžinami Užsakovui, Šalims pasirašant Turto perdavimo – priėmimo ir grąžinimo aktus. Nuo Turto perdavimo – priėmimo akto pasirašymo iki Turto grąžinimo akto abipusio pasirašymo Turto atsitiktinio žuvimo, sugadinimo, vagystės ar kito esminio Turto būklės pabloginimo rizika ir materialinė atsakomybė tenka Rangovui. Turtas turi būti grąžintas ne blogesnės būklės nei buvo perduotas Rangovui, atsižvelgiant į natūralų Turto nusidėvėjimą, išskyrus atvejus, kai Rangovui perduodamas Turtas bus sunaudotas Darbų atlikimui ir tai aiškiai nustatyta Sutarties SD.
3. **INTELEKTINĖS NUOSAVYBĖS TEISĖS**
   1. Visi rezultatai ir su jais susijusios teisės, įgytos vykdant Sutartį, įskaitant intelektinės nuosavybės teises į sukurtą Pirkimo objektą (Darbą) ar jo dalis, išskyrus asmenines neturtines teises į intelektinės veiklos rezultatus, yra Užsakovo nuosavybė, pereinanti Užsakovui nuo Rangovo atliktų Darbų rezultato perdavimo momento be jokių apribojimų, kurią Užsakovas gali naudoti, publikuoti, perleisti ar perduoti be atskiro Rangovo sutikimo tretiesiems asmenims neterminuotai, neapsiribojant teritorija, be jokių papildomų mokesčių.
   2. Užsakovas, neapsiribodamas Lietuvos Respublikos teritorija, be papildomų mokėjimų turi teisę neterminuotai naudotis Sutarties pagrindu sukurtais autorių teisių objektais. Turtinės autorių teisės į Darbų vykdymo metu sukurtus autorių teisių objektus Užsakovui perduodamos visam teisės aktuose nustatytam autorių turtinių teisių galiojimo laikotarpiui nuo Akto pasirašymo momento.
   3. Bet kokie su Sutartimi susiję dokumentai, išskyrus pačią Sutartį, yra Užsakovo nuosavybė ir, Rangovui baigus vykdyti savo įsipareigojimus, Užsakovo reikalavimu turi būti grąžinti (kartu su visomis jų kopijomis) Užsakovui, išskyrus dokumentus, kurie yra viešai prieinami ar kurie patvirtina Šalių mokėjimus.
   4. Šios Sutarties tekstas, išskyrus Rangovo vienašališkai sudarytus dokumentus ir duomenis, identifikuojančius Rangovą, yra Užsakovo autorinis kūrinys. Šios Sutarties sudarymo ir vykdymo procedūros yra Užsakovo geroji praktika. Rangovui suteikiama tik neišimtinė, terminuota teisė naudotis Sutarties tekstu tik šios Sutarties vykdymo tikslais. Bet koks kitoks šios Sutarties teksto ir (arba) patirties, įgytos Užsakovui taikant Sutarties sudarymo ir vykdymo procedūras naudojimas Rangovo veikloje galimas tik gavus tam išankstinį rašytinį Užsakovo sutikimą.
   5. Rangovas garantuoja nuostolių atlyginimą Užsakovui (įskaitant bylinėjimosi išlaidas) dėl bet kokių reikalavimų, kylančių dėl intelektinės nuosavybės teisių pažeidimo ar įtariamo jų pažeidimo (įskaitant gynybą įtariamo pažeidimo atveju), išskyrus atvejus, kai toks pažeidimas (įtariamas pažeidimas) atsiranda dėl Užsakovo kaltės.
   6. Jeigu Sutarties vykdymo metu autorių teisių objektams sukurti Rangovas naudoja kitų autorių kūrinius ar Sutarties vykdymo metu numatytiems autorių teisių objektams sukurti Rangovo pasitelkiami kiti asmenys, Rangovas yra visiškai atsakingas tiek Užsakovui, tiek ir asmenims už jų kūrinių bei kitos medžiagos, skirtos Sutarties vykdymo metu numatytiems autorių teisių objektams gaminti (sukurti), naudojimo bei perdavimo Užsakovui teisėtumą. Rangovas prisiima atsakomybę už pretenzijas ar ieškinius, kylančius iš santykių su autoriais bei kitais trečiaisiais asmenimis dėl autorių teisių pažeidimo, susijusio su Sutarties vykdymo metu naudojamais ir (ar) Užsakovui perduodamais autorių teisių objektais ir įsipareigoja atlyginti Užsakovui jo dėl to turėtus nuostolius.
   7. Rangovas nedelsdamas praneša Užsakovui apie tai, kad jam yra pateiktas ieškinys ar bet koks kitas reikalavimas dėl bet kokios su Sutartimi susijusios intelektinės nuosavybės teisės pažeidimo ar įtariamo pažeidimo.
   8. Rangovas be išankstinio rašytinio Užsakovo sutikimo neturi teisės pagal Sutartį sukurtų autorių teisių objektų (įskaitant jų darbinius variantus) parduoti, bet kokiu kitu būdu perleisti, atskleisti tretiesiems asmenims, bet kokiu būdu platinti/demonstruoti šiuos objektus (jų sudedamąsias dalis) ir/ar bet kokiu kitu būdu naudotis teisės aktuose nustatytomis autoriaus turtinėmis teisėmis į Sutarties pagrindu sukurtus autorių teisių objektus (įskaitant jų darbinius variantus).
4. **ŠALIŲ ATSAKOMYBĖ**
   1. Už sutartinių įsipareigojimų nevykdymą ar netinkamą vykdymą Šalys atsako šioje Sutartyje ir teisės aktuose nustatyta tvarka.
   2. Netesybų sumokėjimas neatleidžia kaltosios Šalies nuo tinkamo sutartinių įsipareigojimų vykdymo ir nuostolių atlyginimo nukentėjusiajai Šaliai. Netesybos taikomos nuo Sutartyje nurodytų sumų be PVM.
   3. Nuostoliai atlyginami pagal Sutarties SD nurodytas sąlygas. Šalis, siekianti nuostolių atlyginimo, privalo raštu pateikti pagrįstą reikalavimą. Pareiškus reikalavimą atlyginti patirtus nuostolius, netesybos įskaitomos į nuostolių sumą.
   4. Jei Rangovas nevykdo ar netinkamai vykdo savo įsipareigojimus pagal Sutartį, jis pažeidžia Sutartį. Rangovui pažeidus Sutartį, Užsakovas turi teisę naudotis bet kokiais teisėtais savo teisių gynimo būdais, numatytais Lietuvos Respublikos civiliniame kodekse ir Sutartyje.
   5. Šalys patvirtina, kad supranta, jog sudaroma viešojo pirkimo sutartis, dėl ko viešas interesas preziumuojamas. Todėl Sutartyje nustatytos netesybos yra laikomos teisingomis bei protingo dydžio. Rangovas supranta, kad jis sąžiningai laimėjo viešojo pirkimo konkursą, kad Sutartimi užtikrinamas viešasis interesas, todėl jis privalo laikytis sutartinių įsipareigojimų, nekeisti Sutarties sąlygų savo veiksmais ir sumokėti netesybas, jei nesilaikys Pirkimo sąlygose, įskaitant Sutartį, nustatyto (-ų) jam įsipareigojimo (-ų).
   6. Jei Šalis reikalauja netesybų ir nuostolių atlyginimo, tai nuostolių (žalos) dydis turi būti pagrįstas dokumentais ir (ar) faktais, kitais objektyviais argumentais, kuriuos įmanoma patikrinti.
   7. Sutarties pagrindu Šalies privalomos mokėti netesybos (jei jos nėra įskaitomos) ir (ar) priskaičiuoti nuostoliai turi būti sumokėti per 30 (trisdešimt) Dienų nuo jiems apmokėti išrašytos sąskaitos – faktūros ar kito dokumento, kuriame pateikiamas reikalavimas sumokėti netesybas ir (ar) nuostolius, gavimo dienos. Esant nesutarimui dėl nuostolių dydžio, Šalys ginčą sprendžia derybų būdu. Nepavykus susitarti, ginčas sprendžiamas Lietuvos Respublikos teisme Sutartyje nustatyta tvarka.
   8. Užsakovas, nesant apmokėjimo sulaikymo pagrindų, nesumokėjęs Rangovui už tinkamai atliktus ir Aktu perduotus Darbus per Sutarties SD nurodytą terminą, Rangovui pareikalavus, moka 0,05 procento nuo laiku nesumokėtos sumos dydžio delspinigius už kiekvieną uždelstą Dieną. Teisėtu sulaikymo pagrindu laikomas bet kokių iš Sutarties kylančių Rangovo sutartinių įsipareigojimų nevykdymas / netinkamas vykdymas.
   9. Jei Sutarties vykdymo metu dėl Rangovo ar su juo susijusių trečiųjų asmenų aplaidumo/netinkamo pareigų vykdymo/tyčios ar neatsargumo padaroma žala Užsakovo turtui (tai yra bet kuris Užsakovo valdomas nekilnojamasis ar kilnojamasis turtas), Rangovas įsipareigoja atlyginti tokią žalą pagal Užsakovo pateiktą sąskaitą faktūrą per 10 (dešimt) Darbo dienų nuo jos pateikimo, jei Rangovas objektyviai neįrodo, kad žalą sukėlė Užsakovas. Kilus ginčui, gali būti samdomas nepriklausomas ekspertas, kurio išlaidas apmoka Rangovas.
   10. Užsakovui pareiškus reikalavimą atlyginti patirtus nuostolius, netesybos įskaitomos į nuostolių atlyginimą. Netesybos taikomos nuo Sutartyje nurodytų sumų be PVM.
5. **NENUGALIMOS JĖGOS (FORCE MAJEURE) APLINKYBES**
   1. Šalis atleidžiama nuo atsakomybės už savo sutartinių įsipareigojimų nevykdymą ar netinkamą vykdymą, jei įrodo, kad toks nevykdymas ar netinkamas vykdymas buvo nulemtas nenugalimos jėgos (*force majeure*) aplinkybių, kurių ji negalėjo kontroliuoti bei protingai numatyti Sutarties sudarymo metu, ir kad negalėjo užkirsti kelio šių aplinkybių ar jų pasekmių atsiradimui. Nenugalima jėga (*force majeure*) nelaikoma tai, kad Šalis neturi reikiamų finansinių išteklių Sutarčiai tinkamai ir laiku vykdyti arba Šalies (skolininko) kontrahentai pažeidžia savo prievoles.
   2. Šalys nenugalimos jėgos (*force majeure*) aplinkybėmis susitaria laikyti aplinkybes, kaip jos reglamentuotos Lietuvos Respublikos civilinio kodekso 6.212 straipsnyje ir Lietuvos Respublikos Vyriausybės 1996 m. liepos 15 d. nutarimu Nr. 840 patvirtintose „Atleidimo nuo atsakomybės, esant nenugalimos jėgos (*force majeure*) aplinkybėms, taisyklėse“.
   3. Šalis, kuri dėl nenugalimos jėgos (*force majeure*) aplinkybių negali įvykdyti savo sutartinių įsipareigojimų, privalo nedelsdama, bet ne vėliau kaip per 5 (penkias) Darbo dienas nuo momento, kai sužinojo ar turėjo sužinoti apie tokių aplinkybių atsiradimą, raštu apie tai informuoti kitą Šalį, nurodyti nenugalimos jėgos (*force majeure*) aplinkybes, ir sutartinius įsipareigojimus, kurių ji negalės vykdyti. Tokiu atveju, jei abi Šalys pripažįsta, kad susiklosčiusios aplinkybės yra pripažintinos nenugalima jėga (*force majeure*), sutartinių įsipareigojimų vykdymas laikomas sustabdytu pagrįstai, kol išnyks pirmiau nurodytos aplinkybės. Jeigu šio pranešimo kita Šalis negauna per 5 (penkių) Darbo dienų terminą po to, kai Sutarties nevykdanti Šalis sužinojo ar turėjo sužinoti apie nenugalimos jėgos (*force majeure*) aplinkybes, tai pastaroji Šalis privalo kitai Šaliai atlyginti nuostolius, susijusius su negautu ar ne Sutartyje nustatytu terminu gautu pranešimu. Šalis, laiku nepranešusi kitai Šaliai apie nenugalimos jėgos (*force majeure*) aplinkybes, negali jomis remtis kaip atleidimo nuo atsakomybės už Sutarties nevykdymą pagrindu. Pranešime turi būti nurodyta:
      1. Nenugalimos jėgos (*force majeure*) aplinkybės, dėl kurių konkreti prievolė negali būti vykdoma Sutartyje nustatytais terminais ir (ar) tvarka;
      2. Visi galimi nenugalimos jėgos (*force majeure*) aplinkybes patvirtinantys įrodymai, kuriuos turi Šalis, patyrusi nenugalimos jėgos (*force majeure*) aplinkybes. Tuo atveju, jeigu Šalis, patyrusi nenugalimos jėgos (*force majeure*) aplinkybes, po pranešimo pateikimo kitai Šaliai dienos gauna papildomų nenugalimos jėgos (*force majeure*) aplinkybes patvirtinančių įrodymų, visi tokie įrodymai kitai Šaliai turi būti pateikti per kiek įmanoma trumpesnį terminą;
      3. Nenugalimos jėgos (*force majeure*) aplinkybių pradžia ir planuojama (tikėtina) pabaiga;
      4. Nenugalimos jėgos (*force majeure*) įtaka tos Sutarties sąlygos įvykdymui, taip pat kitų šios Sutarties sąlygų įvykdymui.
   4. Esant nenugalimos jėgos (*force majeure*) aplinkybėms Šalis atleidžiama nuo savo sutartinių įsipareigojimų vykdymo visam minėtų aplinkybių buvimo laikotarpiui. Kai dėl nenugalimos jėgos (*force majeure*) aplinkybių Šalis nevykdo savo sutartinių įsipareigojimų daugiau kaip 2 (du) mėnesius, kita Šalis turi teisę nutraukti arba sustabdyti Sutartį, raštu apie tai pranešusi Sutarties nevykdančiai Šaliai.
   5. Pasibaigus nenugalimos jėgos (*force majeure*) aplinkybėms, Šalis, dėl nenugalimos jėgos (*force majeure*) aplinkybių negalėjusi vykdyti savo sutartinių įsipareigojimų, privalo nedelsdama, bet ne vėliau kaip per 3 (tris) Darbo dienas, pranešti apie tai kitai Šaliai ir atnaujinti savo sutartinių įsipareigojimų vykdymą, jeigu Šalys nesusitarė kitaip. Šalis, nepranešusi apie aukščiau nurodytų aplinkybių pasibaigimą ir (ar) neatnaujinusi savo sutartinių įsipareigojimų vykdymo šiame punkte nustatyta tvarka, privalo atlyginti kitai Šaliai dėl negauto pranešimo patirtus nuostolius.
   6. Sutarties nutraukimas arba sustabdymas nepanaikina pareigos sumokėti už iki Sutarties nutraukimo ar sustabdymo suteiktas paslaugas ir (ar) pristatytas prekes, ir (ar) atliktus darbus, ir kitos Šalies teisės reikalauti atlyginti netesybas bei nuostolius, atsiradusius dėl Sutarties nevykdymo ar netinkamo vykdymo iki nenugalimos jėgos (force majeure) aplinkybių atsiradimo.
6. **ATSAKOMYBĖ UŽ SAUGOS REIKALAVIMŲ PAŽEIDIMUS**
   1. Rangovas Sutarties vykdymo metu yra atsakingas už saugios darbo vietos palaikymą: aptverti Darbų vykdymo vietą, pastatyti atitinkamus kelio ženklus Darbų vykdymo vietoje ir atlikti kitus būtinus veiksmus, atsižvelgiant į Darbų specifiką ir galimas grėsmes. Rangovui nesilaikius šio punkto reikalavimo, Užsakovui pareikalavus, Rangovas privalo Užsakovui sumokėti 1 500,00 eurų (vieno tūkstančio penkių šimtų eurų 00 euro ct) dydžio baudą už pirmą atvejį. Baudos dydis didėja 500,00 eurais (penkiais šimtais eurų 00 euro ct) už kiekvieną papildomą šio Sutarties punkto pažeidimą.
   2. Rangovas privalo griežtai laikytis darbuotojų saugos, gaisrinės saugos, techninės saugos, civilinės saugos ir aplinkos apsaugos (toliau – Saugos) reikalavimų, numatytų teisės aktuose ir Saugos reikalavimų, su kuriais Rangovas supažindinamas prieš pradedant Rangos Darbus Užsakovo objekte. Jei dėl Rangovo Saugos reikalavimų nesilaikymo Užsakovui bus pritaikytos materialinės sankcijos iš trečiųjų šalių, Rangovas įsipareigoja atlyginti Užsakovo patirtas išlaidas, kurios bus lygios sumokėtam sankcijos dydžiui.
   3. Užsakovas tikrina ir konsultuoja Rangovo darbuotojus, dirbančius Užsakovui priklausančiuose objektuose, Užsakovas įpareigoja Rangovo darbuotojus pašalinti Saugos teisės aktų reikalavimų pažeidimus, įteikiant įpareigojimą / darbų stabdymo aktą Rangovo vadovui.
   4. Užsakovas turi teisę sustabdyti Darbus, jeigu nustato grubius Saugos reikalavimų pažeidimus, iki jų pašalinimo. Darbai gali būti stabdomi už grubius Saugos pažeidimus šiais atvejais:
      1. Darbus vykdo Rangovo darbuotojai, neturintys leidimo dirbti Užsakovo objektuose;
      2. Rangovo darbuotojai dirba Užsakovo objektuose, nepasirašius tarpusavio saugos darbe atsakomybės ribų akto;
      3. Rangovo darbuotojai neturi būtinos kvalifikacijos, reikalingos Sutartyje numatytiems Darbams atlikti;
      4. Darbų vietoje nėra Rangovo paskirtų atsakingų už darbuotojų saugą asmenų;
      5. Darbai veikiančiuose elektros įrenginiuose vykdomi negavus leidimo iš Užsakovo budinčio dispečerio;
      6. Darbai veikiančiuose elektros įrenginiuose vykdomi pilnai ir teisingai neįforminus nurodymo dėl darbų elektros įrenginiuose;
      7. Darbai vykdomi aplaidžiai ar (ir) nesilaikant Saugos reikalavimų, dėl ko gali įvykti nelaimingas atsitikimas;
      8. neįvykdytos techninės priemonės Darbams Užsakovo objektuose arba jų nepakanka darbuotojų saugai ir sveikatai užtikrinti;
      9. Rangovo darbuotojai neturi asmeninių apsaugos priemonių arba jomis nesinaudoja, apsaugos nuo elektros priemonių, neįrengtos ar nepakankamos kolektyvinės apsaugos priemonės, reikalingos Sutartyje numatytiems Darbams saugiai atlikti;
      10. jei Darbų vykdymo metu išaiškinamas Rangovo neblaivus ar apsvaigęs nuo narkotinių, psichotropinių ir toksinių medžiagų darbuotojas. Darbuotojas pripažįstamas neblaiviu, kai alkoholio koncentracija biologinėse organizmo terpėse – iškvėptame ore, kraujyje, šlapime, seilėse ar kituose organizmo skysčiuose viršija 0,00 ‰ promilės;
      11. Darbai gali būti stabdomi ir dėl kitų Saugos reikalavimų pažeidimų, jeigu jie kelia grėsmę žmonių sveikatai ir gyvybei.
   5. Sustabdžius Darbus Sutarties BD 18.4. punkte numatytais atvejais, apie tai informuojamas Rangovo darbų vadovas. Rangovui surašomas įpareigojimas / darbų stabdymo aktas pašalinti saugos ir sveikatos teisės aktų, gaisrinės saugos, Užsakovo darbuotojų saugos ir sveikatos norminių dokumentų reikalavimų pažeidimus. Pašalinus pažeidimus, Rangovas raštu (elektroniniu paštu) informuoja Užsakovo darbuotoją, parašiusį įpareigojimą / darbų stabdymo aktą.
   6. Sustabdžius Darbus Sutarties BD 18.4. punkte numatytais atvejais, numatyti Darbų terminai nepratęsiami.
   7. Darbai gali būti tęsiami tik gavus Užsakovo leidimą, Rangovui pašalinus visus Saugos reikalavimų trūkumus. Jei Rangovas atnaujina Darbus be Užsakovo leidimo, Rangovas moka Užsakovui 300,00 eurų (trijų šimtų eurų 00 euro ct) dydžio baudą už kiekvieną pažeidimo atvejį.
   8. Jei Rangovo darbuotojai pažeidžia Saugos reikalavimus ir dėl tokio pažeidimo įvyksta sunkus ar mirtinas nelaimingas atsitikimas, kurio metu nukenčia Užsakovo/Rangovo/Subrangovo darbuotojai ar gyventojai ar naminiai gyvūnai, Rangovas atsako teisės aktų nustatyta tvarka bei Rangovui taikoma 1 500,00 eurų (vieno tūkstančio penkių šimtų eurų 00 euro ct) dydžio bauda už kiekvieną atvejį.
   9. Jei dėl netinkamo Darbų vykdymo ar Rangovui atlikus klaidingus perjungimus, dėl ko gresia ar grėsė Užsakovo įrenginių sugadinimas ir buvo nutrauktas elektros energijos persiuntimas Užsakovo vartotojams, Rangovas Užsakovui moka 300,00 eurų (trijų šimtų eurų 00 euro ct) dydžio baudą už kiekvieną atvejį.
   10. Jei Užsakovas nustato Rangovo darbuotojų kaltę dėl Saugos reikalavimų pažeidimų ar buvo atjungti ir/arba sugadinti Užsakovo elektros įrenginiai, tokiu atveju Užsakovas turi teisę reikalauti, kad Rangovo darbuotojai pažeidę reikalavimus turi būti papildomai peratestuoti teisės aktų nustatyta tvarka.
   11. Už kiekvieną Sutarties BD 18.4. punkte nustatytą pažeidimą Rangovas, Užsakovui pareikalavus, moka 1 500 eurų (vieno tūkstančio penkių šimtų eurų 00 euro ct) dydžio baudą.
7. **SUTARTIES ĮVYKDYMO UŽTIKRINIMAS (GARANTAS)**
   1. Šio skyriaus nuostatos taikomos tuomet, jei Sutarties SD numatyta, kad tinkamam Sutarties įvykdymui užtikrinti Rangovas turi pateikti Sutarties įvykdymo užtikrinimą (toliau – Sutarties garantas).
   2. Rangovas ne vėliau kaip per 10 (dešimt) Darbo dienų nuo Sutarties pasirašymo dienos turi pateikti Užsakovui Sutarties SD nurodyto dydžio Sutarties garantą bei visus jį lydinčius dokumentus (originalus), galiojantį ne trumpiau negu galioja ši Sutartis, jei Sutarties SD nenurodyta kitaip. Sutarties garanto dydis turi būti vienodas visą Sutarties garanto galiojimo laikotarpį, jei pagal Sutartį atsiimta tam tikra ar visa Sutarties garanto suma, tai Rangovas privalo pateikti Užsakovui naują garantą ar papildyti esamą per 10 (dešimt) Darbo dienų. Tuo atveju, jei Sutarties garanto galiojimo terminas pasibaigia Sutarties galiojimo laikotarpiu, Rangovas privalo ne vėliau kaip likus 5 (penkioms) Darbo dienoms iki garanto galiojimo pabaigos pateikti Užsakovui naują Sutarties garantą arba pratęsti esamą ne trumpesniam kaip 6 (šešių) mėnesių laikotarpiui. Visais atvejais Sutarties garantas turi būti lygus Sutarties SD nurodytai garanto sumai ir galioti nepertraukiamai visą Sutarties galiojimo laikotarpį, jei Sutarties SD nenurodyta kitaip.
   3. Rangovas žino, kad Sutarties garantas užtikrina Rangovo tinkamų įsipareigojimų įvykdymą ir šiame Pirkime yra privalomas, todėl supranta ir prisiima pasekmes dėl netinkamo Sutarties BD 19 skyriaus vykdymo: jei Rangovas Sutarties BD 19.2. punkte nurodyta tvarka ir terminu nepateikia/nepratęsia Sutarties garanto ar neatnaujina jo dėl Užsakovo pasinaudojimo Sutarties garantu, ir vėluoja pateikti / pratęsti Sutarties garantą ilgiau kaip 10 (dešimt) Darbo dienų nuo Sutarties BD 19.2. punkte nurodyto termino Rangovas įsipareigoja pagal pirmą Užsakovo pareikalavimą sumokėti Užsakovui Sutarties BD 20.6. punkte nustatyto dydžio baudą. Nepašalinus pažeidimo ilgiau nei 30 (trisdešimt) Dienų nuo pirmojo Užsakovo pareikalavimo, Sutartis gali būti nutraukiama dėl esminio Sutarties pažeidimo iš Rangovo pusės. Sutarties garantas turi būti pateiktas Šalių tarpusavio atsiskaitymams naudojama valiuta.
   4. Sutartis, jei kitaip nenumatyta Sutarties SD, turi būti užtikrinama pagal nustatytą tvarką ir patvirtintas taisykles banko išduota besąlygine neatšaukiama garantija arba kita Sutarties SD nurodyta lygiaverte priemone.
   5. Sutartis turi būti užtikrinama Lietuvos Respublikoje ar kitoje Europos Sąjungos valstybėje narėje ar Europos Ekonominės Erdvės valstybėje registruoto banko, arba kito tarptautinio banko, turinčio ne žemesnį nei BBB pagal „Fitch Ratings“ agentūrą (arba „Standard&Poor’s“ arba „Moody’s“ reitingo agentūrų atitikmenį) ilgalaikio skolinimosi reitingą, pagal nustatytą tvarką ir patvirtintas taisykles išduota besąlygine neatšaukiama garantija. Reitingą turi atitikti bankas, kuris išdavė garantiją, arba bendrovių grupė, kuriai jis priklauso.
   6. Sutarties garante turi būti nurodyta, kad Sutarties garanto davėjas besąlygiškai ir neatšaukiamai įsipareigoja sumokėti Užsakovui ne didesnę nei Sutarties garante nurodytą sumą per 7 (septynias) Darbo dienas nuo pirmo raštiško Užsakovo pranešimo Sutarties garanto davėjui apie Rangovo Sutartyje nustatytų prievolių pažeidimą, dalinį ar visišką jų nevykdymą ar netinkamą vykdymą. Sutarties garanto davėjas neturi teisės reikalauti, kad Užsakovas pagrįstų savo reikalavimą. Užsakovas pranešime Sutarties garanto davėjui nurodys, kad Sutarties garanto suma jam priklauso dėl to, kad Rangovas dalinai ar visiškai neįvykdė Sutarties sąlygų ar kitaip pažeidė Sutartį. Užsakovas neįsipareigoja įrodyti realiai patirtų nuostolių ir Rangovas pasirašydamas Sutartį ir pateikdamas Sutarties garantą patvirtina, kad Sutarties garanto suma laikytina minimaliais neįrodinėjamais Užsakovo nuostoliais.
   7. Rangovui per Sutarties BD 19.2. punkte nurodytą terminą nepateikus / nepratęsus / neatnaujinus Sutarties garanto, Užsakovas turi teisę reikalauti baudos arba vienašališkai nutraukti šią Sutartį dėl esminio Sutarties pažeidimo, kaip numatyta Sutarties BD 19.3. punkte. Jei pagal Sutarties SD nuostatas Sutartis įsigalioja nuo to momento, kai Rangovas pateikia Užsakovui Sutarties garantą, ši Sutarties nuostata dėl Sutarties nutraukimo netaikoma ir laikoma, kad Rangovas atsisakė sudaryti Sutartį, atitinkamai Užsakovui atsiranda teisė pasinaudoti Pasiūlymo galiojimo užtikrinimu.
   8. Pasibaigus Sutarties galiojimui Užsakovas grąžina Rangovui Sutarties garantą (jei buvo pateiktas popierinis originalas) ne vėliau kaip per 10 (dešimt) Dienų nuo Rangovo ar Sutarties garanto davėjo rašytinio pareikalavimo, kuris siunčiamas Sutarties SD Priede Nr. 1 nurodytais kontaktais.
8. **SUTARTIES NUTRAUKIMAS IR KEITIMAS**
   1. Sutartis gali būti nutraukta rašytiniu Šalių sutarimu.
   2. Užsakovas turi teisę vienašališkai nutraukti Sutartį, raštu įspėjęs Rangovą prieš 60 (šešiasdešimt) Dienų iki nutraukimo momento.
   3. Rangovas turi teisę vienašališkai nutraukti Sutartį, įspėjęs Užsakovą prieš 6 (šešis) mėnesius iki nutraukimo momento.
   4. Nutraukiant Sutartį Sutarties BD 20.2. ir (ar) 20.3. punktuose nustatyta tvarka, sankcijos ir reikalavimas atlyginti nuostolius dėl Sutarties nutraukimo Sutartį nutraukiančiai Šaliai netaikomi, tačiau tai nepanaikina Šalių prievolės atsiskaityti už tinkamai atliktus Darbus, sumokėti priskaičiuoti netesybas ir nuostolius, kilusius iki nutraukimo momento.
   5. Užsakovas turi teisę vienašališkai, nesikreipdamas į teismą, prieš 10 (dešimt) Dienų raštu apie tai įspėjęs Rangovą, nutraukti Sutartį, jeigu Rangovas iš esmės pažeidė Sutartį ir per įspėjimo laikotarpį nepanaikino trūkumų bei neįsipareigojo savanoriškai atlyginti Užsakovo patirtų nuostolių, įskaitant netesybas. Rangovo padarytas Sutarties pažeidimas laikomas esminiu ir (arba) esminių Sutarties sąlygų vykdymu su dideliais arba nuolatiniais trūkumais, jeigu:
      1. Sutarties vykdymo metu paaiškėja Darbų trūkumai ir Rangovas vėluoja ištaisyti Darbų trūkumus ilgiau kaip 60 (šešiasdešimt) Dienų nuo Sutarties SD nustatyto trūkumų šalinimo termino pabaigos, jei terminas nesustabdytas (raštu) ar Rangovas nėra atleistas nuo netesybų;
      2. jei trūkumai pasireiškia/paaiškėja daugiau nei 3 (tris) kartus atliekant tuos pačius Darbus arba trūkumai pasireiškia/paaiškėja daugiau nei 12 (dvylika) kartų atliekant skirtingus Darbus 12 (dvylikos) mėnesių laikotarpiu (nuolatiniai trūkumai);
      3. jei Darbų trūkumai pasireiškia daugiau nei 3 (tris) kartus per vieną mėnesį;
      4. jei Rangovas daugiau nei 2 (du) kartus Sutarties galiojimo metu atsisako vykdyti Užsakymus ar vykdyti Sutartį;
      5. Rangovas nesilaiko numatytų Sutarties vykdymo terminų (bent vieno termino) ir vėlavimas nuo numatyto termino pabaigos yra daugiau nei 60 (šešiasdešimt) Dienų, jei terminas nesustabdytas (raštu) ar Rangovas nėra atleistas nuo netesybų;
      6. Rangovo kvalifikacija (bent vienas neatitikimas Rangovo ar jo specialisto) tapo nebeatitinkančia šios Sutarties reikalavimų ir šie neatitikimai nebuvo ištaisyti per 30 (trisdešimties) Dienų nuo pareikalavimo/raginimo išsiuntimo Rangovui dienos;
      7. Rangovas pažeidžia Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;
      8. Užsakovas daugiau nei 2 (du) kartus per Sutarties galiojimo laikotarpį nustato Rangovo grubius Saugos pažeidimo atvejus;
      9. Užsakovas turi teisę nutraukti Sutartį dėl esminio Sutarties pažeidimo iš Rangovo pusės, jei Rangovas, įskaitant bet kurį su Rangovu susijusį asmenį, duoda arba pasiūlo (tiesiogiai arba netiesiogiai) bet kuriam Užsakovo ar Ignitis grupės įmonių darbuotojui bet kokią naudą daikto, piniginio atlygio, komisinių, paslaugų arba kitos materialios ar nematerialios naudos forma, kaip paskatą arba apdovanojimą už bet kurio su šio Pirkimo ar Sutartimi susijusio veiksmo atlikimą arba susilaikymą jį atlikti, arba už palankumo arba nepalankumo parodymą arba susilaikymą juos parodyti (kyšį) bet kuriam su šia Sutartimi susijusiam asmeniui. Užsakovui nutraukus Sutartį šiuo pagrindu, Rangovas privalo atlyginti Užsakovui visas patirtas išlaidas, susijusias su Sutarties vykdymo užbaigimu, bei kompensuoti visus dėl Sutartis nutraukimo patirtus nuostolius;
      10. yra kitos aplinkybės, numatytos Įstatyme, Sutartyje ir/ar Lietuvos Respublikos civiliniame kodekse.
   6. Jei Sutartis nutraukiama dėl Sutarties BD 20.5. punkte nurodytų aplinkybių, t. y., Rangovui iš esmės pažeidus Sutartį ar Rangovui nepagrįstai nutraukus Sutarties vykdymą ne Sutartyje nustatyta tvarka, Rangovas įsipareigoja sumokėti Užsakovui 5 proc. bendros Sutarties kainos neįskaitant PVM dydžio baudą ir atlyginti tiesioginius nuostolius.
   7. Užsakovas turi teisę vienašališkai, nesikreipdamas į teismą, prieš 10 (dešimt) Dienų raštu apie tai įspėjęs Rangovą, nutraukti Sutartį, jeigu nustatoma, kad Rangovas kelia grėsmę nacionaliniam saugumui ar Rangovui yra inicijuota ar iškeliama bankroto arba restruktūrizavimo byla, arba bankroto procesas vykdomas ne teismo tvarka, inicijuotos priverstinio likvidavimo ar susitarimo su kreditoriais procedūros arba jam vykdomos analogiškos procedūros pagal šalies, kurioje jis registruotas, įstatymus, Užsakovui tampa žinoma apie kitokį priverstinį Rangovo kreditorių teisių įgyvendinimą, galintį turėti esminės įtakos Rangovo galimybėms toliau vykdyti Sutartį ir (ar) yra kiti Europos Parlamento ir Tarybos direktyvose nurodyti pagrindai, įskaitant Europos Sąjungos teisės aktuose apibrėžtus nusikaltimus.
   8. Nutraukus Sutartį (ar jai pasibaigus) bet kuriuo pagrindu, Šalys įsipareigoja:
      1. imtis visų priemonių, siekiant sumažinti dėl Sutarties nutraukimo jų patiriamus nuostolius;
      2. per 10 (dešimt) Darbo dienų nuo pranešimo apie Sutarties nutraukimą gavimo dienos pateikti kitai Šaliai visus dokumentus, būtinus atsiskaitymui pagal šią Sutartį (už faktiškai kokybiškai atliktus Darbus ir (ar) priskaičiuotas netesybas ir nuostolius iki nutraukimo dienos);
      3. Pasirašyti Aktą dėl perduodamų Darbų.
      4. Atsiskaityti Sutartyje nustatytais terminais už iki Sutarties nutraukimo kokybiškai atliktus Darbus, pasirašius Aktą. Sutarties nutraukimas neatleidžia Rangovo nuo pareigos grąžinti už Sutarties vykdymą gautos sumos, viršijančios faktiškai suteiktų ir perduotų Darbų kainą (vertinama pagal Sutartyje nustatytus įkainius arba kainą, padalintą iš kiekio, o jei įkainių ir kainos nėra – pagal konkurencingas rinkos kainas, apklausus ne mažiau kaip 3 rinkos dalyvius). Sutarties nutraukimas neatleidžia Šalių nuo pritaikytų sankcijų ar priskaičiuotų nuostolių dėl netinkamo sutartinių įsipareigojimų vykdymo sumokėjimo nukentėjusiajai Šaliai ar tretiesiems asmenims per Sutartyje nustatytą terminą. Už vėlavimą grąžinti lėšas/atlyginti nuostolius Užsakovui per 30 (trisdešimt) Dienų nuo pareikalavimo, Rangovui taikomi tokio paties dydžio delspinigiai, kokie Sutartyje numatyti Užsakovui už vėlavimą laiku atsiskaityti su Rangovu.
   9. Užsakovas turi teisę sustabdyti Sutarties vykdymą tokiam laikui ir tokiu būdu, kaip jis mano esant tai reikalinga, raštu pranešdamas apie tai Rangovui, jei toks poreikis paaiškėjo Sutarties vykdymo metu dėl Užsakovo informacinių technologijų netinkamo veikimo, Užsakovo pateiktų papildomų nurodymų Rangovui, kurie nebuvo numatyti Pirkimo sąlygose ar Užsakovo darbo procesų netinkamo veikimo, negalimumo patekti į pastatą ar prie reikalingos darbo vietos dėl nuo Užsakovo ar su juo susijusių asmenų priklausančių aplinkybių. Užsakovo rašte nurodytam sustabdymo laikotarpiui stabdomas ir Šalių sutartinių įsipareigojimų terminų skaičiavimas. Rangovo Darbų atlikimo sustabdymo laikotarpis neapmokamas, taip pat sustabdymo laikotarpiui stabdomi periodiniai mokėjimai, išskyrus jei rašytiniame Užsakovo pranešime nenurodyta kitaip. Jei sustabdymo laikotarpis trunka ilgiau kaip 30 (trisdešimt) Dienų ne dėl Rangovo kaltės, Rangovas turi teisę reikalauti leidimo atnaujinti Sutarties vykdymą. Vykdymo sustabdymo laikotarpis įskaitomas į bendrą Sutarties galiojimo terminą.
   10. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir / ar galimas vadovaujantis Įstatymu.
   11. Sutarties sąlygų keitimu nėra laikomi techninio pobūdžio Sutarties pakeitimai  (pavyzdžiui, Šalių klaidos, pavadinimai, sąskaitų numeriai, kiti rekvizitai ir pan.). Apie techninio pobūdžio pakeitimus Šalis iš anksto praneša raštu, atskiras kitos Šalies sutikimas neteikiamas. Siekiant išvengti bet kokių abejonių, Šalys susitaria, kad Šalims įvykdžius šiame punkte nurodytas sąlygas, atskiras susitarimas dėl Sutarties pakeitimo nebus sudaromas, o Šalies kitai Šaliai pateiktas pranešimas dėl techninio pobūdžio Sutarties pakeitimų pridedamas prie Sutarties ir laikomas neatskiriama Sutarties dalimi.
   12. Sutarties sąlygų keitimą gali inicijuoti kiekviena Šalis, jei yra Sutartyje ir (ar) teisės aktuose nustatyti pagrindai, pateikdama kitai Šaliai atitinkamą prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 (dvidešimt) Dienų ir kitai Šaliai pateikti motyvuotą raštišką atsakymą. Šalių nesutarimo atveju sprendimo teisė priklauso Užsakovui.
   13. Sudarydamos šią Sutartį Šalys patvirtina, kad supranta, jog nuo 2018 m. gegužės 25 d. yra tiesiogiai taikomas 2016 m. balandžio 27 d. priimtas Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo (toliau – Reglamentas). Šalys patvirtina, kad jeigu siekiant užtikrinti tinkamą Sutarties vykdymą bus tvarkomi asmens duomenys, Šalys įsipareigoja sudaryti atskirą susitarimą dėl duomenų tvarkymo, kuriuo nustato duomenų tvarkymo dalyką ir trukmę, duomenų tvarkymo pobūdį ir tikslą, asmens duomenų rūšis ir duomenų subjektų kategorijas bei duomenų valdytojo prievoles ir teises.
   14. Jeigu poreikis tvarkyti asmens duomenis paaiškėja po Sutarties sudarymo, Šalys įsipareigoja nedelsiant sudaryti papildomą susitarimą dėl duomenų tvarkymo prie Sutarties ir imtis kitų būtinų priemonių siekiant užtikrinti atitiktį Reglamento reikalavimams. Šalys pripažįsta, kad papildomo susitarimo dėl duomenų tvarkymo pasirašymas nebus laikomas esminiu šios Sutarties sąlygų pakeitimu.
   15. Atsižvelgiant į tai, jog Ignitis grupės įmonėms priklauso strateginę reikšmę nacionaliniam saugumui turinčios įmonės bei valdomi įrenginiai, o energetikos sektorius priskiriamas prie nacionaliniam saugumui užtikrinti strategiškai svarbių ūkio sektorių, Užsakovas pasilieka teisę Sutarties vykdymo metu patikrinti Rangovo ir (arba) jo pasitelktų Asmenų atitiktį Lietuvos Respublikos teisės aktams, reglamentuojantiems privalomus nacionalinio saugumo ir kitų strateginių interesų užtikrinimo kriterijus / principus. Tuo atveju, jei Sutarties galiojimo metu paaiškėja, jog Rangovas neatitinka šių kriterijų/ nuostatų / principų ir nustatytų neatitikimų neištaiso per Užsakovo nurodytą terminą, Užsakovas įgyja teisę vienašališkai nutraukti Sutartį, neatlygindamas jokių nuostolių.

# Konfidenciali informacija

* 1. Šalys susitaria laikyti šią Sutartį, išskyrus jos sudarymo faktą ir teisės aktų pagrindu privalomą viešinti informaciją, ir visą jos pagrindu viena kitai perduodamą ar kitokiu būdu Sutarties vykdymo metu sužinotą/užfiksuotą/nufilmuotą ir pan. informaciją paslaptyje neterminuotai, neatsižvelgiant į tai, ar ta informacija pateikiama žodžiu, ar raštu. Šalys susitaria neatskleisti konfidencialios informacijos jokiai trečiajai šaliai be išankstinio raštiško kitos Šalies sutikimo, o taip pat nenaudoti konfidencialios informacijos asmeniniams ar trečiųjų šalių poreikiams, išskyrus atvejus, kai tokia informacija turi būti atskleista Įstatymo ar kitų teisės aktų nustatyta tvarka ar turi būti atskleista teisės, finansų ar kitos srities specialistui / patarėjui ar paskolos davėjui.
  2. Visa Užsakovo Rangovui suteikta bei Sutarties vykdymo metu sukurta/sužinota informacija yra laikoma konfidencialia, išskyrus viešai prieinamą informaciją ir Pirkimo sąlygas. Visais kitais atvejais Užsakovas turi patvirtinti raštu, kad tam tikra pateikta informacija nėra konfidenciali.
  3. Šalis, pažeidusi Sutartyje numatytą konfidencialumo pareigą, įsipareigoja pagal argumentuotą kitos Šalies reikalavimą sumokėti 3 000,00 EUR (trijų tūkstančių eurų 00 ct) be PVM dydžio baudą ir atlyginti visus kitos Šalies patirtus nuostolius, kiek jų nepadengia numatyta bauda.
  4. Visą informaciją, gautą Sutarties vykdymo metu, Užsakovas gali naudoti savo ir / ar bet kurios Ignitis grupės įmonės ar AB „Ignitis grupė“ netiesiogiai ar tiesiogiai kontroliuojančios įmonės naudai ir tikslais. Tai nebus laikoma konfidencialumo įsipareigojimo pažeidimu.
  5. Rangovas privalo pasirašyti atskirą konfidencialumo susitarimą, kuriame gali būti nustatytos kitos konfidencialią informaciją, reglamentuojančios nuostatos, jei tai numatyta Pirkimo sąlygose ar to reikalauja Užsakovas.

1. **RANGOVO TEISĖ SUDARYTI FAKTORINGO SUTARTĮ**
   1. Rangovas turi teisę sudaryti su teisės aktų reikalavimus atitinkančiu juridiniu asmeniu (toliau – finansuotojas) faktoringo sutartį tik gavęs rašytinį Užsakovo sutikimą, prieš 30 (trisdešimt) Dienų pateikęs Užsakovui rašytinį prašymą ir dokumentus, pagrindžiančius, kad ketinamos sudaryti faktoringo sutarties pagrindu nepasikeis Šalių teisių ir pareigų pusiausvyra Rangovo/finansuotojo naudai, nebus keičiamos Sutarties sąlygos (išskyrus redakcinio pobūdžio pakeitimus dėl faktoringo sutarties ir kitos sąskaitos nurodymo), Užsakovui neatsiras papildomų išlaidų ar įsipareigojimų.
   2. Rangovas turi raštu garantuoti, kad dėl faktoringo sutarties Užsakovui neatsiras jokios Sutartyje nenumatytos prievolės, kad nepasikeis Sutarties sąlygos, įskaitant įkainius/kainas, kad Užsakovui neatsiras jokių papildomų kaštų dėl faktoringo sutarties ir kad Rangovas vienašališkai materialiai atsakingas už bet kokius ginčus, kilusius dėl faktoringo sutarties ar susijusius su ja. Taip pat Rangovas supranta ir patvirtina, kad faktoringo sutartis jokiu pagrindu nepakeičia Rangovo ir Užsakovo įsipareigojimų pagal Sutartį.
   3. Jei Rangovas be rašytinio Užsakovo sutikimo sudaro faktoringo sutartį, Rangovas moka Užsakovui Sutarties BD 20.6. punkte nustatyto dydžio baudą ir Užsakovas įgyja teisę vienašališkai nutraukti Sutartį.
   4. Užsakovas turi teisę atsisakyti leisti Rangovui sudaryti faktoringo sutartį, atsižvelgiant į Pirkimo strateginę reikšmę, konfidencialios informacijos slaptumą ar dėl kitų objektyvių priežasčių. Užsakovo sutikimas dėl faktoringo sutarties pagal šią Sutartį nereiškia Užsakovo sutikimo dėl faktoringo sutarčių sudarymo kitose su Rangovu sudarytose ar ateityje sudarytinose viešojo pirkimo sutartyse.
   5. Rangovas privalo informuoti finansuotoją raštu prieš faktoringo sutarties sudarymą, kad Užsakovas neįsipareigoja išpirkti visų Sutartyje nurodytų Darbų ar bet kokios jų dalies, išskyrus jei Sutarčiai taikoma fiksuotos kainos kainodara (nurodoma Sutarties SD).
   6. Užsakovo rašytinis leidimas sudaryti faktoringo sutartį bei Rangovo su trečiuoju asmeniu sudaryta faktoringo sutartis laikomi lygiaverčiais dokumentais trišaliam susitarimui tarp šalių dėl faktoringo. Visi šie dokumentai laikomi neatskiriama Sutarties dalimi.

# BAIGIAMOSIOS NUOSTATOS

* 1. Šalys sutinka, kad teisės aktų nustatyta tvarka reorganizavus Užsakovo įmonę ar pasikeitus Užsakovo teisiniam statusui ar jei dėl Užsakovo funkcijų ar jų dalies perdavimo šios Sutarties pagrindu Užsakovui kylantys įsipareigojimai perduodami trečiajai šaliai ar Užsakovo asocijuotiems asmenims, be raštiško Rangovo sutikimo Užsakovo teisių ir pareigų perėmėjas nuo teisių ir pareigų perėmimo momento tampa Sutarties Šalimi, perimančia visas šios Sutarties pagrindu Užsakovo prisiimtas teises ir pareigas. Esant Rangovo pareikalavimui, Užsakovas pateikia Rangovui dokumentus, patvirtinančius Užsakovo teises ir pareigas perimančios trečiosios šalies finansinius pajėgumus ir kitus būtinus dokumentus. Šalys sutinka, kad apie šiame punkte nustatytą teisių ir pareigų perėmimą Užsakovas arba jo teisių ir pareigų perėmėjas Rangovą informuoja teisės aktų nustatyta tvarka ir Šalys atskiro Sutarties pakeitimo nesudaro, o rašytinis pranešimas dėl Šalies keitimo laikomas neatskiriama Sutarties dalimi, kuris įsigalioja nuo pranešime nurodytos datos.
  2. Rangovo keitimas galimas dėl teisės aktų nustatyta tvarka pradėtos Rangovo reorganizavimo, įskaitant jungimą ir skaidymą, atskyrimo ar bankroto procedūros ar pasikeitus Rangovo teisinei formai ar jei Rangovo funkcijas ar jų dalį sandorio pagrindu perima trečioji šalis. Rangovas privalo ne vėliau kaip prieš 30 (trisdešimt) Darbo dienų iki Rangovo teisių ir pareigų perėmimo momento apie tai raštu informuoti Užsakovą ir kartu su minėtu raštu pateikti Rangovo teisių ir pareigų perėmėjo pašalinimo pagrindų nebuvimą ir kvalifikaciją patvirtinančius dokumentus. Rangovo teisių ir pareigų perėmėjas privalo turėti ne mažesnę kvalifikaciją nei Rangovas, su kuriuo buvo sudaryta Sutartis, kvalifikaciją, vertinant pagal kriterijus, kurie buvo nustatyti Pirkimo sąlygose. Užsakovas, gavęs Rangovo raštą kartu su visais Rangovo teisių ir pareigų perėmėjo pašalinimo pagrindų nebuvimą ir kvalifikaciją patvirtinančiais dokumentais, ne vėliau kaip per 10 (dešimt) Darbo dienų įvertina pateiktų dokumentų turinį ir raštu pritaria arba atsisako pritarti Rangovo pasikeitimui. Užsakovui pritarus, pasirašomas Sutarties pakeitimas. Šalys pareiškia ir patvirtina, kad toks Rangovo teisių ir pareigų perėjimas nėra novacija pagal Lietuvos Respublikos civilinio kodekso VI knygos I dalies trečiojo skirsnio nuostatas ir pats savaime neturi įtakos Sutarties galiojimui. Rangovas neįgyja teisės perduoti savo teisių ar pareigų pagal šią Sutartį trečiajai šaliai be išankstinio raštiško Užsakovo sutikimo. Šios sąlygos nesilaikymas laikomas esminiu Sutarties pažeidimu.
  3. Šalys sutaria, jog Sutarties vykdymo metu Rangovas teikia Užsakovui visus dokumentus bei kitą medžiagą Pirkimo sąlygose nurodyta kalba ir tvarka. Jei Pirkimo sąlygose nėra nurodyta teikiamų dokumentų ir informacijos kalba, tai visa dokumentacija ir kita informacija teikiami tik lietuvių kalba. Jei Pirkimo sąlygose numatyta, kad visi dokumentai teikiami lietuvių kalba, tačiau Rangovas, teikia galutinius dokumentus bei kitą medžiagą kita nei lietuvių kalba, tokiu atveju jis prie šių dokumentų privalo pridėti vertėjo parašu ir vertimų biuro antspaudu patvirtintą dokumentų vertimą į lietuvių kalbą.

Jeigu Rangovas nesilaiko Sutarties BD 23.3. punkte nurodytų reikalavimų (pateikia dokumentus ne lietuvių kalba arba ant pateiktų į lietuvių kalbą išverstų dokumentų nėra vertėjo parašo ir (ar) vertimų biuro antspaudo), Užsakovas turi teisę be atskiro pranešimo išversti minėtus dokumentus į lietuvių kalbą ir už vertimą sumokėta suma sumažinti už suteiktus Darbus mokėtiną sumą.

* 1. Visi pranešimai ir kita informacija tarp Šalių pagal šią Sutartį atliekami raštu ir laikomi tinkamai pateiktais, jei įteikti asmeniškai, siunčiami elektroniniu paštu ar per kurjerį, registruotu paštu ar kitomis priemonėmis Sutarties SD nurodytais adresais.
  2. Šalys bendravimui paskiria kontaktinius asmenis, kurių duomenys nurodomi Sutartyje.
  3. Kiekviena Šalis privalo per 2 (dvi) Darbo dienas pranešti kitai Šaliai apie Sutartyje nurodytų adreso, rekvizitų, kontaktinių asmenų pasikeitimą. Iki informavimo apie adreso pasikeitimą, visi šioje Sutartyje nurodytu adresu išsiųsti pranešimai ir kita korespondencija laikomi įteiktais tinkamai.
  4. Visi Šalių susitarimai laikomi galiojančiais, jei jie sudaryti raštu ir pasirašyti abiejų Šalių įgaliotų atstovų. Visi Sutarties priedai nurodyti Sutarties SD.
  5. Ši Sutartis sudaryta dviem vienodą teisinę galią turinčiais egzemplioriais, po vieną kiekvienai Šaliai.
  6. Sutarčiai taikoma ir ji aiškinama pagal Lietuvos Respublikos teisę. Visoms teisėms ir įsipareigojimams pagal Sutartį yra taikomi Lietuvos Respublikos teisės aktai.
  7. Visus ginčus kylančius iš šios Sutarties Šalys įsipareigoja spręsti derybomis. Jeigu Šalys šių ginčų negali išspręsti derybomis, jie sprendžiami Lietuvos Respublikos teisės aktų nustatyta tvarka.

**\_\_\_\_\_\_\_\_\_\_\_\_\_\_\_\_\_\_\_\_\_\_\_**